অজানা তথ্য মহাকাব্য রামায়ণ : Unknown Facts About Epic Ramayana | Eisamay Gold\nরামায়ণের অজানা পাঁচ টুকরো\nযে রামচন্দ্রকে ঘিরে এত আলোচনা ও বিতর্ক, তাঁর কতটা আপনি জানেন বলুন তো? ঠিক ধরেছেন, সারা দেশের নজর আজ অযোধ্যায় রাম মন্দিরের ভূমিপূজন অনুষ্ঠানের দিকে। প্রধানমন্ত্রী নরেন্দ্র মোদী হাজির হবেন। তার আগে একটি রামচরিতমানস। তথাগত বসু\nরামচন্দ্র ফের শিরোনামে। সারা দেশের নজর আজ অযোধ্যায় রামমন্দিরের\nরামমন্দির নিয়েই যত মাতামাতি। কিন্তু তার উৎসে বিচিত্র যে সব কাহিনি, সে সবই কিন্তু থেকে যায় আড়ালে।\nরামচন্দ্র ফের শিরোনামে। সারা দেশের নজর আজ অযোধ্যায় রামমন্দিরের ভূমিপূজন অনুষ্ঠানের দিকে। স্বয়ং প্রধানমন্ত্রী সেখানে হাজির হবেন, কাজেই শহরজুড়ে সাজো সাজো রব। বিতর্কও প্রচুর, বিশেষ করে রাজনৈতিক মহলে। বহু বছর ধরেই চাপান-উতোর চলছে এবং তা আজও থামেনি। কিন্তু যে রামচন্দ্রকে ঘিরে এত আলোচনা ও বিতর্ক, তাঁর কতটা আপনি জানেন বলুন তো?\nযেমন ধরুন, বানরসেনার দৌলতে লঙ্কাধিপতি রাবণের মৃত্যু। আসলে যে তা শিবের অনুচর নন্দীর অভিশাপে, সেটা জানেন কি? রামায়ণের উত্তর-কাণ্ডে পাবেন সেই কাহিনি।\nকৈলাস পর্বতের কাছেই রাবণের সৎভাই এবং ধনসম্পদের দেবতা কুবেরের অলকাপুরী। দশমুণ্ড রাবণ কুবেরকে পরাজিত করে কুবেরের থেকেই লুঠ করা পুষ্পক বিমানে ফিরে আসছেন লঙ্কায়। এমন সময় দেখেন এক অপূর্ব সুন্দর স্থান। কিন্তু সমস্যা হল, পুষ্পকবিমান সেটা পেরোতে পারছে না কিছুতেই। তখনই রাবণের সঙ্গে দেখা শিবের অনুগত অনুচর নন্দীর সঙ্গে। রাবণ জিজ্ঞাসা করলেন, কী কারণে পুষ্পক বিমান আর যেতে পারছে না। নন্দী উত্তর দেন, শিব এবং পার্বতী এখন প্রেমালাপে মত্ত। এখন কাউকে যেতে দেওয়া হবে না। এই শুনে রাবণ নন্দী এবং শিবকে নিয়ে ঠাট্টাতামাশা শুরু করলেন। ক্রুদ্ধ নন্দী প্রভুর এই অপমান দেখে শাপ দিলেন রাবণকে, বানরদের হাতেই ধ্বংস হবে রাবণ।\nকিন্তু এখানেই কাহিনির শেষ নয়। ক্ষিপ্ত রাবণ তাঁর কুড়ি হাতে জাপটে ধরলেন কৈলাস পর্বত, উপড়ে ফেলতে চাইলেন তাকে। থরথর কেঁপে উঠল পর্বত। ভয়ে পার্বতী জড়িয়ে ধরলেন মহাদেবকে। তখন মহাদেব পায়ের বুড়ো আঙুল দিয়ে চেপে দিলেন পর্বত আর তার তলায় রাবণ পড়লেন চাপা। শেষে হাজার বছর ধ্যান করে রাবণ শিবকে তুষ্ট করেন এবং বর হিসেবে পান একটি অপরাজেয় অস্ত্র।\nকিংবা ধরুন শেষনাগের কথা। সেই ছবিটি মনে আছে নিশ্চয়ই যেখানে বিষ্ণু অনন্ত শয়ানে, পদসেবা করছেন লক্ষ্মী এবং বিষ্ণুর মাথার উপর ছাতা মতো ফণা মেলে আছে এক বিশাল সাপ? সেই সাপই শেষনাগ, সর্প প্রজাতির রাজা এবং পাতালের অধীশ্বর। কিন্তু প্রশ্ন হল, রামায়ণের সঙ্গে শেষনাগের সম্পর্কটা কী?\nত্রেতাযুগে যখন বিষ্ণু তাঁর সপ্তম অবতার রামচন্দ্র রূপে মর্ত্যে আসেন, তাঁর ছায়াসঙ্গী হয়ে আসেন শেষনাগ, রামচন্দ্রের ভাই লক্ষ্মণের রূপে। তার জন্যই রামচন্দ্রের প্রতি লক্ষ্মণের প্রশ্নহীন আনুগত্য, রামায়ণে ভাইয়ের আজ্ঞা পালনের জন্যই খ্যাত হলেন লক্ষ্মণ। একটু হয়তো অন্য প্রসঙ্গ, কিন্তু জেনে রাখা ভালো যে শেষনাগের আরও একজন অবতার ছিলেন। পুরাণে তিনিও লক্ষ্মণের মতোই ভাই হিসেবেই বিখ্যাত। তিনি শ্রীকৃষ্ণ-ভ্রাতা বলরাম।\nলক্ষ্মণের কথাই যখন উঠল, মনে পড়ে যাবেই রাবণপুত্র ইন্দ্রজিৎ ওরফে মেঘনাদের কথা। লক্ষ্মণের হাতে তাঁর মৃত্যু হয়তো রামায়ণের সব থেকে ট্র্যাজিক অধ্যায়, যার বিষণ্ণতা ফুটিয়ে তুলেছেন মাইকেল মধুসূদন। কিন্তু প্রশ্ন হল, রাবণের পুত্রদের মধ্যে একমাত্র ইন্দ্রজিৎই নিহত হন লক্ষ্মণের হাতে?\nঅতিকায়ের নাম হয়তো আপনারা অনেকেই জানেন না। ইন্দ্রজিতের মতো না হলেও তিনিও ছিলেন এক মহাবীর। তিনি রাবণের দ্বিতীয়া স্ত্রী ধান্যমালিনীর সন্তান। পিতা রাবণের সঙ্গে এক জায়গায় তাঁর অদ্ভুত মিল। তাঁর দৌরাত্ম্যে অস্থির হয়ে মহাদেব তাঁর দিকে একটি ত্রিশূল ছুড়ে মারেন। বীর অতিকায় ধরে ফেলেন সেই ত্রিশূল এবং মহাদেবের পূজা করেন। তুষ্ট হয়ে মহাদেব তাঁকে ধনুর্বিদ্যার সমস্ত রহস্য শিখিয়ে দেন। এমন একজন বীরকে হত্যা করতে শেষে লক্ষ্মণকে ব্রহ্মাস্ত্রের সাহায্য নিতে হয়। বায়ু লক্ষ্মণকে শিখিয়ে দিয়েছিলেন এই ব্রহ্মাস্ত্রের রহস্য। একটি মত অনুসরে, মধু ও কৈটভ নামের যে দুই অসুর বিষ্ণুর হাতে নিহত হয়েছিলেন, সেই মধু-কৈটভেরই দুই অবতার কুম্ভকর্ণ এবং অতিকায়।\nতবে রাম-রাবণের যুদ্ধের সূত্রপাত হয়েছিল কিন্তু সেই মুহূর্তে, যখন স্বয়ংবর সভায় রামচন্দ্র হরধনু ভঙ্গ করে সীতাকে বিয়ে করেন। জানেন কি, এই হরধনুর জন্ম হয়েছিল কী ভাবে?\nবাল্মীকি রামায়ণ অনুযায়ী, দেবেন্দ্র সৃষ্টি করেন সমান ক্ষমতার দুই ধনুক। তার একটি তিনি দেন বিষ্ণুকে, অন্যটি রুদ্রকে। তার পর দু’জনকেই উৎসাহিত করেন যুদ্ধে, এটা প্রমাণ করতে যে কে কত বড় বীর। কিন্তু লড়াই শুরু হওয়ার ঠিক আগে ভেসে আসে এক দৈববাণী। সেই অদৃশ্য কণ্ঠ জানায় যে এই যুদ্ধ বন্ধ হোক, কারণ তার ফল হবে ভয়ঙ্কর। ধ্বংস হয়ে যাবে সব কিছু। এই ভবিষ্যদ্বাণী শুনে রুদ্র তাঁর ধনুক ছুড়ে ফেলে দেন। সেটি মর্ত্যে এলে তা এসে পৌঁছায় মিথিলার রাজা জনকের পূর্বপুরুষ রাজা দেবরথের কাছে। পৃথিবীতে তা পরিচিত হয় ‘হরধনু’ রূপে এবং সেটি ভেঙেই রামচন্দ্রের সীতা লাভ।\nশেষে তাঁর কথা, রবীন্দ্রনাথের কথায় যিনি ‘কাব্যে উপেক্ষিতা’। লক্ষ্মণের স্ত্রী ঊর্মিলা। জানেন কি তিনিও একজন অবতার?\nপুরাণ মতে, মিথিলার রাজা জনক এবং রানি সুনয়নার কন্যা ঊর্মিলা নাগলক্ষ্মীর অবতার। দুই সন্তানও ছিল লক্ষ্মণ ও ঊর্মিলার — অঙ্গদ ও চন্দ্রকেতু। রামচন্দ্র, সীতা ও লক্ষ্মণ বনবাসে যাওয়ার সময় ঊর্মিলাও তাঁর স্বামীর সঙ্গে যেতে চেয়েছিলেন। লক্ষ্মণ তাঁকে নিষেধ করেন। বলেন যে বৃদ্ধ পিতা-মাতার দেখভাল করাই তাঁর কর্তব্য। ফলে সেই চোদ্দো বছর ঊর্মিলাকে কাটাতে হয় স্বামীর সঙ্গ ছাড়াই।\nতবে কাব্যে যা-ই হোক, বাস্তবে ঊর্মিলা কিন্তু সম্পূর্ণ উপেক্ষিতা নন। যদি কখনও রাজস্থানের ভরতপুরে যান, সেখানে দেখতে পাবেন লক্ষ্মণ ও ঊর্মিলার মন্দির। সেখানে পালিত হয় লক্ষ্মণ বিবাহ-উৎসব। ভরতপুরের মহারাজা বলবন্ত সিং মন্দিরটি প্রতিষ্ঠা করেন। মন্দিরটি তৈরি করতে লেগেছিল ৩৫ বছর। ১৮৯০ সালে সেখানে লক্ষ্মণ ও ঊর্মিলার মূর্তি স্থাপিত হয়।\nবাস্তবের অযোধ্যা এবং রামমন্দির নিয়েই যত মাতামাতি। কিন্তু তার উৎসে বিচিত্র যে সব কাহিনি, সে সবই কিন্তু থেকে যায় আড়ালে।\nunknown facts about epic ramayana


কী ভাবে তোলা হবে লকডাউন? আলোচনার স্বার্থে রাজনাথের নেতৃত্বে বসছে বৈঠক | News Time Bangla\nকী ভাবে তোলা হবে লকডাউন? আলোচনার স্বার্থে রাজনাথের নেতৃত্বে বসছে বৈঠক\nনিউজটাইম ওয়েবডেস্ক : আগামী ৩ মে শেষ হচ্ছে দেশের লকডাউনের মেয়াদ। তারপর কিভাবে লরডাউন তোলা হবে এবং কোন কোন ক্ষেত্রে ছাড় দেওয়া হবে, তা নিয়েই মঙ্গলবার বিকেলে মন্ত্রিগোষ্ঠীর বৈঠক হবে বলে জানা গিয়েছে।\nএদিন প্রতিরক্ষামন্ত্রী রাজনাথ সিং-এর নেতৃত্বে লকডাউন এক্সিট প্ল্যান নিয়ে বৈঠক হতে চলেছে। ৩ মে-এর পর দেশ জুড়ে এক ধাক্কায় লকডাউন উঠবে নাকি সংক্রমণের ভিত্তিতে জায়গা অনুযায়ী ধাপে ধাপে তা তোলা হবে, এই সব বিষয় নিয়েই গুরুত্বপূর্ণ আলোচনা হবে এই বৈঠকে।\nসুত্রের তরফে জানা গিয়েছে, আপাতত লকডাউনের মেয়াদ বাড়ানোর কোন পরিকল্পনা না থাকলেও সোশ্যাল ডিসট্যানসিং এবং মাস্ক ব্যবহারের মতো অভ্যাস গুলি বহাল থাকবে। বেশি দূরে যাওয়ার জন্য ট্রেন, বিমান ও আন্তঃরাজ্য সড়ক পরিবহণ এখুনি খোলা নাও হতে পারে। তবে জেলা ও শহরের মধ্য়েই যাতায়াতের জন্য প্রয়োজন হলে অনুমোদন দেওয়া হতে পারে।\nকরোনা সংক্রমণের ভিত্তিতে যে সমস্ত এরিয়াকে আপাতত ‘গ্রিন জোন’ বলে চিহ্নিত করা হয়েছে, সেখানে লরডাউনের প্রভাব শিথিল করা যেতে পারে। একইভাবে যেসমস্ত এলাকা হটস্পট বা ক্লাস্টার ইসাবে চিহ্নিত করা হয়েছে অর্থাৎ যেখানে করোনার প্রভাব বেশ সংকটজনক সেই সমস্ত এলাকায় বর্তমানে কড়াকড়ি রাখা হতে পারে। পরে আবার সেখানকার পরিস্থিতি খতিয়ে দেখে সেই অনুযায়ী সিদ্ধান্ত নেওয়া হতে হবে।\nতবে জানা যাচ্ছে, মাস্ক ব্যবহার ও সোশ্যাল ডিসট্যানসিং দীর্ঘদিন ধরে চলবে। ছাড় দিলেও সকলকেই সোশ্যাল ডিসট্যানসিং বজায় রাখতে হবে এবং মাস্ক পরতে হবে। নিষিদ্ধ করা হবে জমায়াতও। বিয়েবাড়ির অনুষ্ঠান থেকে শুরু করে ধর্মীয় অনুষ্ঠান ও শোভাযাত্রার ক্ষেত্রেও থাকবে নিষেধাজ্ঞা।\nআগের করোনার কবলে এবার রাষ্ট্রপতি ভবন\nপরের ফের উর্ধ্বমুখী সোনা ও রূপোর দাম


ফখরুলে নাখোশ তারেক পন্থিরা, দলীয় কার্যালয়ে হাতাহাতি! - বাংলাদেশ টাইমস\nHome রাজনীতি ফখরুলে নাখোশ তারেক পন্থিরা, দলীয় কার্যালয়ে হাতাহাতি!\nফখরুলে নাখোশ তারেক পন্থিরা, দলীয় কার্যালয়ে হাতাহাতি!\nনানা জল্পনা কল্পনার পর বিএনপির নতুন মহাসচিব হিসেবে নির্বাচিত হয়েছেন ছাত্র অবস্থায় বাম রাজনীতির সঙ্গে যুক্ত থাকা ফখরুল ইসলাম আলমগীর। এই ঘোষনার পর থেকে তারেক রহমান পন্থি নেতাদের বিভিন্ন সংবাদ মাধ্যমে ক্ষোভ প্রকাশ করত দেখা যায়। এদিকে আজ বিকেলে দলীয় কার্যালয়ে হাতাহাতির ঘটনাও ঘটেছে।\nগত ১৯ই মার্চ বিএনপির ৬ষ্ট কাউন্সিলের ১১ দিন পর ঘোষনা করা হলো নতুন মহাসচিবের নাম। ৫ বছর ভারপ্রাপ্ত মহাসচিব এর দ্বায়িত্ব পালনের পর এবার পূর্নাঙ্গ মহাসচিব হলেন ফকরুল ইসলাম আলমগীর। নতুন মহাসচিব নির্বাচনের পর থেকেই তারেক জিয়া পন্থি নেতারা ক্ষোভ প্রকাশ করেছেন। নতুন মহাসচিব নিয়ে দলটির সাবেক স্থায়ি কমিটির সদস্য হান্নান শাহ এর সাথে কথা বলতে চাইলে “নো কমেন্টস” বলে এড়িয়ে যান। দলটির আর এক সিনিয়র নেতা নজরুল ইসলাম খানের সাথে যোগাযোগ করার চেষ্টা করলে তার ফোন বন্ধ পাওয়া যায়।\nমহাসচিব নির্বাচন নিয়ে কিছুদিন আগে মায়ের সাথে টেলিফোনে বাক-বিতন্ডায় জড়িয়ে পড়েছিলেন দলটির সাবেক সিনিয়র যুগ্ম-মহাসচিব তারেক রহমান। একাধিক ঘনিষ্ট সূত্র থেকে জানা গেছে, সরকারবিরোধী গত আন্দোলনে ফখরুল ইসলাম আলমগীর এর ভূমিকা নিয়ে তারেকের অসন্তুষ্টি প্রকাশ পেলেও তার উপরই ভরসা করেছেন খালেদা।\nঅপর দিকে আজ বিকেলে দলীয় কার্যালয়ে তারেক রহমান পন্থি নেতাদের সাথে বাক বিতন্ডায় জড়িয়ে পড়েন খালেদা পন্থি নেতারা। বাক বিতন্ডার এক পর্যায়ে চেয়ার ছুড়াছুড়ি ও একে অপরকে ধাক্কা ধাক্কি করে বলে জানিয়েছন ঘটনাস্থলে উপস্থিত ঢাকা মহানগরের এক নেতা। এসময় অনেককে খোদ দলীয় চেয়ারপার্সনের বিরুদ্ধেও স্লোগান দিতে শোনা যায়। তারা মহাসচিবের পদ থেকে ফখরুলকে বহিষ্কারের দাবি তুলেও স্লোগান দিয়েছে বলে জানা গেছে।\nউল্লেখ্য, ফখরুল ইসলাম আলমগীর ছাত্র অবস্থায় বাম রাজনীতির সঙ্গে যুক্ত ছিলেন। ১৯৬৬-৬৭ সালে ছাত্র ইউনিয়নের ঢাকা বিশ্ববিদ্যালয় শাখার সভাপতি ফখরুল পরে মেনন সমর্থক ছাত্র ইউনিয়নের কেন্দ্রীয় যুগ্ম সাধারণ সম্পাদকও ছিলেন। তার পিতা মির্জা রুহুল আমিন (চখা মিয়া) একাত্তরে শান্তি কমিটির সদস্য ছিলেন, পরে এরশাদ আমলে মন্ত্রী হন।\nPrevious articleইউনিয়ন পরিষদ নির্বাচনে জামায়াতের প্রার্থীকে সমর্থন!! বিএনপিতে হতাশা!\nNext article২০ দলীয় জোট ছাড়ার কথা ভাবছে জামায়াত!


প্রকাশ্যে শাহরুখ খানকে চিটার বললেন কাজল! - GNE Bangla\nHome/বিনোদন/প্রকাশ্যে শাহরুখ খানকে চিটার বললেন কাজল!\nপ্রকাশ্যে শাহরুখ খানকে চিটার বললেন কাজল!\nGNE ENTERTAINMENT DESK:বলিউডের সবচেয়ে জনপ্রিয় জুটি শাহরুখ খান আর কাজলের। পর্দায় তাদের একসঙ্গে দেখলেই দর্শকদের মনের ঘরে ভায়োলিন বাজতে শুরু করে। এই দুই জুটির ‘দিলওয়ালে দুলহানিয়া লে জায়েঙ্গে’, ‘কুছ কুছ হোতা হ্যায়’, ‘মাই নেম ইজ খান’, ‘কাভি খুশি কাভি গাম’ ছবিগুলো এখনো জনপ্রিয়তার শীর্ষে রয়েছে। তাইতো শাহরুখ আর কাজল একসঙ্গে কাজ করবেন শুনলেই মানুষের আগ্রহ তৈরি হয়।তবে এবার ঘটলো ভিন্ন ঘটনা। প্রকাশ্যে শাহরুখ খানকে চিটার বললেন কাজল!\nBollywood news বলিউড\nক্যাটরিনা কাইফের শুটিংয়ের আগে করোনা পরীক্ষা


দর্শন কোষ – Page2– জামায়াত অনলাইন লাইব্রেরি\nভাববাদী দর্শনে ‘পরম সত্তা’ একটি মৌলিক ধারণা। এই দর্শনের ব্যাখ্যানুযায়ী পরম সত্তা হচ্ছে চরম সম্পূর্ণ এক অস্তিত্ব। সমস্ত খণ্ড অস্তিত্ব পরম সত্তার প্রকাশ। কিন্তু কোনো খণ্ড অস্তিত্ব আপন শক্তিতে পরম সত্তার কোনো হানি বা অপূর্ণতা ঘটাতে পারে না। পরম সত্তা স্বয়ংসম্পূর্ণ। খণ্ড অস্তিত্বের সাধারণ সম্মেলনও পরম সত্তার সৃষ্টি নয়। পরম সত্তা সমস্ত সৃষ্টির মূল শক্তি। পরম সত্তা নির্বিশেষ সত্তা। সর্বপ্রকার বিশেষ-প্রকাশ-নিরেপেক্ষ সে। বস্তুবাদী দর্শন খণ্ড অস্তিত্ব বা বিশেষ-নিরপেক্ষভাবে কোনো পরম এবং নিরাকার অস্তিত্বকে স্বীকার করে না। পরম সত্তাকে বিভিন্ন ভাববাদী দার্শনিকের তত্বে বিভিন্ন নামে অবহিত হতে দেখা যায়। প্রাচীন গ্রিক দার্শনিক প্লেটোর দর্শনে পরম সত্তা ‘দি আইডিয়া’ বা বস্তু নিরপেক্ষ ভাব বলে ব্যাখ্যাত হয়েছে। ফিকটে অহংবোধ ‘আমি’কে পরম সত্তা বলেছেন। হেগেলের দর্শনে পরম সত্তাকে এক সার্বিক এবং পরম ভাব বলে প্রকাশ করা হয়েছে। শপেনহার ‘ইচ্ছা শক্তি’কেই পরম সত্তা বলেছেন। বার্গসাঁ একে ইনটুইশন বা স্বজ্ঞা বলেছেন। ধর্মের ক্ষেত্রে সর্বশক্তিমান স্রষ্টাকে পরম সত্তা বলে অভিহিত করা হয়।\nAccident, Accidens: অবান্তর লক্ষণ\nযুক্তিবিদ্যায় বিশেষ অর্থে ব্যবহৃত একটি শব্দ। একটি পদের গুণ যদি এমন হয় যে, গুণটি কিংবা গুণসমূহ উক্ত পদের জাত্যর্থ বা কানোটেশনের অন্তর্ভূক্ত নয়, জাত্যর্থ থেকে উদ্ভূতও নয়-অর্থ্যাৎ উক্ত গুণকে পদের জাত্যর্থ থেকে অনুমান করা চলে না; কিন্তু গুণটিকে পদের মধ্যে স্থায়ী বা অস্থায়ীভাবে দেখতে পাওয়া যায়, তা হলে এরুপ গুণটিকে পদের মধ্যে স্থায়ী বা অস্থায়ীভাবে দেখেতে পাওয়া যায়, তা হলে এরূপ গুণকে উক্ত পদ বা টার্মের এ্যাকসিডেন্ট বা এ্যাকসিডেন্স বলা হয়। বাংলাতে এক ‘অবান্তর লক্ষণ’ বলা যায়। অনেক মানুষের ‘চুল কালো’, এই দৃষ্টান্তে চুল কালো বা কালো চুল থাকার গুণটি মানুষ পদের অবান্তর লক্ষণ। এ গুণটি ‘মানুষ’ হওয়ার অপরিহার্য গুণ হচ্ছে ‘জীবন্তু এবং যুক্তিবাদিতা’। অবান্তর লক্ষণ একটি পদের বিচ্ছেদ্য কিংবা অবিচ্ছেদ্য গুণ বলেও বিবেচিত হতে পারে। যে অবান্তর লক্ষণ পদের মধ্যে স্থায়ীভাবে দেখা যায়, তাকে অবিচ্ছেদ্য অবান্তর লক্ষণ বলে। যেমন কবি নজরুল ইসলাম ১৮৯৯ খ্রিষ্টাব্দে জন্মগ্রহন করেছিলেন। একটি বিশেষ সনে জন্মগ্রহণ করার গুণটি উপরোক্ত পদটি অবিচ্ছদ্য অবান্তর লক্ষণ।\nদর্শনশাস্ত্রেও ‘এ্যাকসিডেণ্ট’ বলতে অস্থায়ী, অনিত্য এবং অপরিহার্য গুণকে বুঝায়। এদিক থেকে নিত্যসত্তা বা পরম সত্তার বিপরীত হচ্ছে অনিত্যসত্তা বা এ্যাকসিডেণ্ট। পদের গুণের ক্ষেত্রে অপরিহার্য এবং অপরিহার্যের পার্থক্য প্রথম প্রকাশ করে দার্শনিক এ্যারিস্টোটল। ‘এ্যাকসিডেন্ট’ শব্দের ব্যবহার তার রচনাবলীতেই প্রথম দেখা যায়। পরবর্তীকালে মধ্যযুগের স্কলাসটিক বা ধর্মীয় দর্শনের মধ্যে ‘এ্যাকসিডেন্ট’-এর ব্যাপক ব্যবহার দেখা যায়। সপ্তদশ এবং অষ্টাদশ শতকের দর্শনেও বস্তুর অপরিহার্য এবং অপরিহার্য গুণের আলোচনার সাক্ষাৎ পাওয়া যায়। কিন্তু দ্বন্দ্বমূলক বস্তুবাদের মতে কোনো বিশেষ বস্তুই যেমন অপর কোনো বিশেষ বস্তু থেকে চরমভাবে বিচ্ছিন্ন নয়, তেমনি বস্তুর কোনো গুণকে অপর কোনো বিশেষ বস্তু থেকে চরমভাবে বিচ্ছিন্ন নয়, তেমনি বস্তুর কোনো গুণকে অপর কোনো গুণের সঙ্গে তুলনাক্রমে চূড়ান্তভাবে বিচ্ছেদ্য গুণ বলা চলে না।\nAccidental Evoluation: আকষ্মিক বিকাম, আকষ্মিক বিবর্তন\nজীবন এবং প্রকৃতির ক্ষেত্রে ডারউইনের বিবর্তনবাদ এবং বস্তুবাদের বিরোধীতা হিসাবে ‘আকষ্মিক বিবর্তনবাদ’-এর উদ্ভব দেখা যায়। এ মতের প্রধান ব্যাখ্যাদাতাদের মধ্যে স্যামুয়েল আলেকজাণ্ডার, এস. লয়েড মরগান, সি. ডি. ব্রড প্রমুখ দার্শনিকের নাম উল্লেখযোগ্য। এই সমস্ত দার্শনিককে ‘নব বাস্তবাদী’ বলেও আখ্যায়িত করা হয়। কিন্তু এ ভাবধারা মূলত ভাববাদী দর্শনের প্রকারবিশেষ।\nচার্লস ডারউইনে তাঁর ‘অরিজিন অব স্পিসিস’-গ্রন্থে বলেছিলেন, জীবন ও প্রকৃতির ইতিহাস হচ্ছে ক্রমবিকাশের ইতিহাস। বাস্তব পরিবেশের সঙ্গে জীবনের ক্রিয়া প্রতিক্রিয়ার মাধ্যমে সমস্ত প্রকার প্রাণীর বিকাশ ঘটেছে। জীবনের বিবর্তনে অতীতের সঙ্গে সম্পর্ক-শূন্য কোনো নতুনের আবির্ভাব সম্ভব নয়। ডারউইনের এই মত বস্তুবাদী মত। উল্লিখিত দার্শনিকগণ বিবর্তনবাদের এই তত্ত্বকে জীবনের ব্যাখ্যায় যথেষ্ট মনে করেন না। এঁদের মতে জীবনের বিকাশের ইতিহাসে এমন সমস্ত পর্যায় এবং সৃষ্টির সাক্ষাৎ পাওয়া যায়, যাকে বিবর্তনবাদের ধারাবাহিকতা দ্বারা ব্যাখ্যা করা যায় না। সৃষ্টির ধারা অনির্দিষ্ট। সে ধারার অতীত কিংবা ভবিষ্যৎ কোনো নির্দিষ্ট করা যায় না। সৃষ্টি অগ্রসর হয় আকষ্মিক নতুন সত্তার উদ্ভাবের মাধ্যমে। সৃষ্টির অগ্রগতির বৈশিষ্ট্য ক্রমবিকাশ ক্রমবিকাশ নয়।, আকষ্মিক উদ্ভব এবং উৎক্রমণ। জগতের কোনো নতুন অস্তিত্বের সঙ্গে অতীতের কোনো অস্তিত্বের সাদৃশ্য নাই। জীবনের বিকাশের এই ব্যাখ্যা আকষ্মিক বিবর্তনবাদের একটি দিক। এ ছাড়া সমগ্র অস্তিত্বের নতুনতর ব্যাখ্যাদানের চেষ্টাও এই দর্শনের অনুসারীগণ করেছেন। এই দর্শনের অন্যতম প্রবক্তা আলেকজাণ্ডার তাঁর ‘স্পেস, টাইম এণ্ড ডিটি’ গ্রন্থে এরূপ অভিমত ব্যক্ত করেছেন যে, অস্তিত্বের মূল হচ্ছে ‘স্থান-কাল’ এই ধারণা। ‘স্থান-কাল’ ধারণাই সমস্ত অস্তিত্বের সৃষ্টি করেছে; বস্তু বা অস্তিত্ব থেকে ‘স্থান-কাল’ ধারণার সৃষ্টি হয় নি। মর্গান মনে করেন, জগতের অস্তিত্ব মাত্রই সপ্রাণ। প্রাণ ব্যতীত আদৌ কোন বস্তু বা অস্তিত্ব নাই।\nAcosta, Uriel: উরিয়েল এ্যাকোস্টা (১৫৮৫-১৬৪০ খ্রি.)\nওলান্দাজ দার্শনিক। জন্ম পর্তুগাল, ১৫৮৫ কিংবা ১৫৯০ খ্রিষ্টাব্দে। মৃত্যু ১৬৪০ খ্রিষ্টাব্দে। প্রথম জীবনে ক্যথলিক শিক্ষায় শিক্ষিত হন। কিন্তু যুক্তিবাদকে নিজের দর্শন হিসাবে গ্রহণ করে পরবর্তী কালে ক্যাথলিক ধর্ম পরিত্যাগ করে ক্যাথলিক নির্যাতনের ভয়ে ১৬১৪ খ্রিষ্টাব্দে হল্যাণ্ডে পালায়ন করেন। এই পর্যায়ে উরিয়েল এ্যাকোষ্টা ইহুদি ধর্ম গ্রহণ করেন। কিন্তু মূল ইহুদি ধর্মের ভাবধারাসমূহকে ইহুদি যাজক সম্প্রদায় বিকৃত করেছে বলে তিনি ইহুদি যাজক সম্প্রদায়ের বিরুদ্ধে অভিযোগ উত্থাপন করেন। ১৬২৩ খ্রিষ্টাব্দে আত্মার অবিনশ্বরতার উপর ‘sbreamartali dade da alam do homen’ নামক গ্রন্থ রচনা করেন এবং দাবি করেন যে, দেহের মৃত্যুর পরে আত্মার অবিনশ্বরতা বলে কিছুই নাই। সনাতন মতের বিরুদ্ধচারণের জন্য উরিয়েল এ্যাকোস্টাকে ইহুদি সমাজ থেকে দু দুবার বহিস্কার করা হয়। একদিকে ইহুদি যাজক সম্প্রদায় এবং অপরদিকে ওলন্দাজ সরকারের নিগ্রহে উরিয়েল এ্যাকোস্টা আত্মহত্যা করেন। তাঁর অপর গ্রন্থের নাম ছির ‘Exemplar humane vitae’ এই পুস্তকে তিনি রাষ্ট্রীয় ধর্ম, ইহুদি এবং খ্রিষ্টান, সমস্ত ধর্মীয় বিশ্বাসের বিরোধিতা করেন। সপ্তদশ শতকের বিখ্যাত ওলন্দাজ দার্শনিক স্পিনোজা উরিয়েল এ্রাকোস্টার মতবাদে বিশেষ প্রভাবিত হয়েছিলেন। লেখক ক. এফ গুজকাউ-এর বিষদাত্মক নাটক ‘উরিয়েল এ্যাকোস্টা’ (১৮৪৭) উরিয়েল এ্যাকোস্টার জীবন-কাহিনীর ভিত্তিতে রচিত।\nActivists: কার্যবাদী, ক্রিয়াবাদী\nরাজনৈতিক দলের মধ্যে লক্ষ্য সাধনের ক্ষেত্রে মতামতের পার্থক্যের উদ্ভব হয়। এরূপ মতামতের যদি কোনো উপদল দলের লক্ষ্য সাধনের জন্য প্রত্যক্ষ সংগ্রাম বা কার্যের উপর অধিক জোর দেয় তবে তাদেরকে কার্যবাদী বা ক্রিয়াবাদী বলা হয়।\nমনোবিজ্ঞানে, মানসিক ক্রিয়া-প্রতিক্রিয়া। দশরএনর ব্যক্তির উদেশ্য সাধনার্থে গৃহীত কর্মবাদ বা প্রাগামেটিজমের তত্ব।\nমনোবিজ্ঞানে ব্যক্তি এবং বস্তুর পাস্পারিক সম্পর্ক ক্রিয়া-প্রতিক্রিয়ার মাধ্যমে প্রকাশিত হয়। ব্যক্তি বস্তু বা পরিবেশকে ক্রিয়ার মাধ্যমে নিজের চাহিদা পূরণের উদ্দেশ্যে নিয়ন্ত্রিত করার প্রয়াস প্রায়। জীবনমাত্রেরই একটি স্বাধীন ক্রিয়ার ক্ষমতা আছে। কিন্তু সকল জীবের ক্ষেত্রে ক্রিয়ার স্বাধীনতা এবং বিকাশের স্তর সমান নয়। এজন্য প্রাথমিক ধরনের ক্রিয়া এবং জটিল উচ্চতর ধরনের ক্রিয়ার মধ্যে পার্থক্য করা হয়। মনুষ্যেতর জীবেরও কার্যক্ষমতা আছে। কিন্তু মনুষ্যেতর জীবের ক্রিয়ার মধ্যে মানুষের তুলতায় স্বাধীনতার পরিচয় কম। মনুষ্যেতর পশু-পক্ষীর ক্রিয়াকে পরিবেশই অধিক পরিমানে নিয়ন্ত্রিত করে। মানুষ পরিবেশ দ্বারা কেবল নিয়ন্ত্রিত হয় না; পরিবেশকে নিজের উদ্দেশ্য সাধনে পরিবর্তিত করার জন্যে আপন মস্তিস্ক এবং ইন্দ্রিয়াদির সাহায্যে বিশেষ বিশেষ ক্রিয়াকাণ্ড সম্পন্ন করে। মানসিকভাবে উদ্দেশ্য থাকা বা উদ্দেশ্যের সৃষ্টি করা কেবলমাত্র মানুষের ক্ষেত্রেই জটিল এবং উন্নতভাবে প্রকাশিত হতে দেখা যায়। ক্রিয়া কথার মধ্যে একটি সামাজিক অর্থ নিহত আছে। কোনো ব্যক্তি অপর ব্যক্তি-বিচ্ছিন্নভাবে কোনো কিছুর সঙ্গেই সম্পর্কিত নয়। ব্যক্তির অর্থ সামাজিক পরিবেশের ব্যক্তি। সে কারণে ব্যক্তির ক্রিয়া-প্রতিক্রিয়ার পেছনে সামাজিক পরিবেশ এবং উক্ত পরিবেশের বিশেষ অবস্থা বিদ্যমান। মানুষের আদিতেও ব্যক্তির ক্রিয়া সামজিক পরিবেশের চাহিদা থেকেই শুরু হয়েছে। জৈবিক চাহিদা পূরনের জন্য প্রয়োজনীয় কর্ম ব্যক্তি অপর ব্যক্তির সমষ্টিগতভাবে গ্রহণ করেছে। মস্তিস্ক চালনার ক্ষেত্রে মনুষ্যেতর জীবের তুলনায় মানুষ অধিকতর জটিল এবং স্বাধীনতা চরম মনে করা ভূল। সামাজিক পরিবেশ-নিরপেক্ষভাবে ব্যক্তি কেবলমাত্র মস্তিৃস্কের ইচ্ছানুযায়ী কোনো ক্রিয়া-কাণ্ডের সূত্রপাত করতে পারে না। এদিক থেকে ব্যক্তি পরিবেশ-নিয়ন্ত্রিত। ব্যক্তি ও পরিবেশের ক্রিয়া-প্রতিক্রিয়ার সম্পর্ক দ্বন্দ্বমূলক এবং পরস্পর-নির্ভরশীল। কেউই চরমরূপে স্বাধীন নয়।\nAdler, Alfred: আলফ্রেড এ্যাডলার (১৮৭০-১৯৩৮)\nঅষ্টিয়ার মনোবিজ্ঞানী। মনোসমীক্ষার প্রবর্তক সিগমণ্ড ফ্রয়েডের পরেই মনোসমীক্ষার ক্ষেত্রে এ্যাডলারের খ্যাতি। কিন্তু মনোবিশ্লেষণের প্রশ্নে দুজনার মত এক নয়। এ্যাডলারের মনোসমীক্ষাণ ব্যক্তিকেন্দ্রীক। এ্যাডলার ব্যক্তিকে একটি স্বয়ংসম্পর্ণ চরিত্র বলে মনে করেন। ব্যক্তির ব্যক্তিত্ব পরিবেশ দ্বারা গঠিত। মনোবিকার বা মানসিক রোগের মূল হচ্ছে পরিবেশের সঙ্গে ব্যক্তির সংঘাত। ব্যক্তি চাই পরিবেশকে জয় করতে। জয়ের এই প্রবণতা ব্যক্তির জন্মগত। শৈশবেই এর উদ্ভব ঘটে। ব্যক্তি দৈহিক দুর্বলতা, মানসিক অক্ষমতা কিংবা অপর কোনো প্রতিকূল কারণে পরিবেশের সঙ্গে সংঘাতে জয়ী না হলে নিজের মনে সে বাস্তব অবস্থার পরিপূরক এর কপ্লজগতের সৃষ্টি করে। এভাবেই মানসিক রোগ কিংবা মসোবিকারের সূত্রপাত হয়। ব্যক্তি আপন কপ্ললোকে বাস্তব জগতের সর্বপ্রকার পরাজয়ের ক্ষতিপূরণ করার চেষ্টা করে। যে দৈহিকভাবে দুর্বল সে কল্পনা জগতে নিজেকে অপরিমিত শক্তিশালী মনে করে। এর ফলে বাস্তবের সঙ্গে ব্যক্তির সংঘাত অধিকতর বৃদ্ধি পায়। এ্যাডলারের তত্ত্ব অনুযায়ী মানসিক রোগীর রোগ দূরীকরণের জন্য ব্যক্তি শৈশবকাল এবং পরিবেশ উত্তমরূপে জানা আবশ্যক। কেন না, শৈশবকালে পরাজয়গুলিই রোগীর মনে বদ্ধমূল মনোবিকারের সৃষ্টি করে। রোগীকে এ অবস্থায় নিরাময় করবার প্রকৃষ্ট পথ হচ্ছে বাস্তবের সঙ্গে সংঘাতের বিপদ সম্পর্কে তাকে সচেতন করার চেষ্টা করা এবং যথাসম্ভব বাস্তব সঙঘাত থেকে তাকে দূরে রাখা। ফ্রয়েড যেখানে ব্যক্তির মূল জীবনবোধের পেছনে যৌন অনুভূতি এবং যৌন আকাঙ্ক্ষাকে আবিস্কার করেছেন, এ্যাডলার যেখানে ব্যক্তির জীবনবোধের পেছনে সামাজিক ক্ষেত্রে আত্মপ্রতিষ্ঠার আকাঙ্ক্ষার কথা বলেছেন। ফ্রয়েড মানসিকভাবে সুস্থ অসুস্থ উভয় ব্যক্তির মনকে যৌনাকাঙ্ক্ষার ভিত্তিতে বিশ্লেষণ করেছেন। যৌনাকাঙ্ক্ষার উপর এই গুরুত্ব আরোপের ক্ষেত্রে এ্যাডলার ফ্রয়েডের সঙ্গে দ্বিমত পোষণ করেন। এ্যাডলার ব্যক্তির যৌনবোধ অস্বীকার করেন না। কিন্তু তাঁর মতে যৌনবোধ বা অনুভূতি ব্যক্তির জটিল চরিত্রের মাত্র অনুভূতি। সর্বপ্রকার বোধ নিয়ে ব্যক্তির যে চরিত্র, তার বিবেচনা ব্যতীত ব্যক্তিচরিত্রের কোনো বিশেষ অনুভূতির সঠিক বিচার সম্ভব নয়। ব্যক্তির সামগ্রিক চরিত্রকে এ্যাডলার বলেছেন ব্যক্তির জীবনপ্রক্রিয়া। ব্যক্তিগত জীবনে এ্যাডলার একজন চক্ষুরোগ বিশেষজ্ঞ হিসেবে তাঁর কর্মজীবন শুরু করেন। ফ্রয়েডের সঙ্গে যখন তিনি যুক্ত হন, তখন ফ্রয়েড তাকেঁ মনোসমীক্ষণ সংঘের সভাপতি মনোনীত করেছিলেন। কিন্তু মনোবিশ্লেষণে মতপার্থক্যের জন্য এ্যাডলার ১৯১১ খ্রিষ্টাব্দে ফ্রয়েডের সঙ্গে সম্পর্ক ত্যাগ করে ‘মুক্তবুদ্ধি মনোসমীক্ষণবিদ সংঘের’ প্রতিষ্ঠা করেন। মতবিরোধের ফলে উভয় বিজ্ঞানীর ব্যক্তিগত সম্পর্ক তিক্তরূপ ধারণ করে। কিন্তু মনোবিশ্লেষণের ক্ষেত্রে ব্যক্তি-চরিত্রের নতুনতর বিচার এ্যাডলারের খ্যাতিকে সুপ্রতিষ্ঠিত করে। ব্যক্তির ব্যক্তিত্ব ও চরিত্রকে জানার জন্য শৈশবকে জানার আবশ্যকতা এবং দুর্বলতাবোধ থেকে যে শৈশবকালেই ব্যক্তির জীবনে পরাজয়ের গ্লানি ও বিকার দেখা দিতে পারে এবং যে বিকার বদ্ধমূল হয়ে ব্যক্তিকে মানসিক রোগীতে পরিণত করতে পারে-এ্যাডলারের এই তত্ত্ব শিক্ষা-ব্যবস্থা ও সামাজিক সমস্যা বিচারে বিশেষ গুরুত্বপূর্ণ বলে গৃহীত হয়েছে। এ্যাডলারের উল্লেখযোগ্য গ্রন্থের ইংরেজি নাম হচ্ছে ‘দি নিউরোটিক কনসটিটিউশন’ (১৯১২) এবং ‘ইনিডিভিডুয়াল সাইকোলজি’ (১৯২৪)।\nAdler, Max: ম্যাকস এ্যাডলার (১৮৭৩-১৯৩৭)\nঅস্ট্রিয়ার রাজনীতিক লেখক এবং দার্শনিক। অস্ট্রিয়ার সোস্যাল ডিমোক্রাটিক পার্টির তাত্ত্বিক। প্রথম মহাযুদ্ধের পরবর্তীকাল থেকে এ্যাডলার সোস্যাল ডেমোক্রাটিক পার্টির বামপন্থী গ্রুপকে সমর্থন করেন। ১৯৩০ সালে কার্লরেনার এবং রুডরফ হিলপারডিং-এর সঙ্গে যৌথভাবে এ্যাডলার ভিয়েনাতে একটি শ্রমিকদের স্কুল প্রতিষ্ঠা করেন। অস্ট্রিয়ার মার্কসবাদে এ্যাডলারের ভূমিকার একটি দিক হচ্ছে, একটি সমাজতাত্ত্বিক তত্ত্ব হিসাবে মার্কবাদের জ্ঞানতত্ত্বকে দাঁড় করাবার চেষ্টা করেন। এ ক্ষেত্রে তিনি নব্য-কাণ্টীয় এবং আর্নেস্ট ম্যাকের পজিটিভিম দর্শন দ্বারা বিশেষ প্রভাবিত হয়েছিলেন। লেলিন পরবর্তীকালে তাঁর ‘ম্যাটেরিয়ালিজম এ্যাণ্ড এমপিরিও ক্রিটিসজিম’ গ্রন্থে ম্যাকের দর্শনকে ভাববাদী বলে সমালোচনা করেন।\nAenesidemus: এনিসিডেমাস (খ্রি. পূ. প্রথম শতক )\nখ্রি. পূ. প্রথম শতকের গ্রিক দার্শনিক। জ্ঞানের ক্ষেত্রে এনিসিডেমাস সন্দেহবাদের সমর্থক ছিলেন। তিনি প্লেটোর একাডেমীর সদস্য ছিলেন। সন্দেহবাদের ক্ষেত্রে এনিসিডেমাসকে তাঁর পূর্বগামী বিখ্যাত গ্রিক দার্শনিক পিরহোর (৩৬৫-২৭৫ খ্রি. পূ.) অনুসারী বলা যায়। এনিসিডেমাসের মতে কোনো কিছু সম্পর্কেই সন্দেহাতীত জ্ঞান অর্জন করা সম্ভব নয়। কারণ, তর্কের ক্ষেত্রে যুক্তির অভাব ঘটে না। এক যুক্তি যাকে সত্য বলে দাবি করে, অপর যুক্তি তাকে অসত্য বলে প্রমাণ করতে পারে। কাজেই সত্য ও অসত্য নিয়ে যুক্তি এবং পাল্টা যুক্তির লড়াই-এর চেয়ে শ্রেয় হচ্ছে মনের শান্তি বজায় রাখার চেষ্টা করা। যুক্তির লড়াই মনের শান্ত অভিমতকে বিনষ্ট করে। সত্যাসত্যের লড়াই ছাড়াই মানুষ জীবনযাপন করে। ‘অন্য সবাই যেমন চলে আমারও তেমনি চলাই কর্তব্য।’ সাধারণের মত গ্রহণ করা এবং অপরিহার্য বিশ্বাস করাই জীবনে শান্তিলাভের প্রকৃষ্টতম পথ। এনিসিডেমাসের পরবর্তীকালে খ্রিষ্টাব্দের দ্বিতীয় শতকে সেক্সটাস এমপিকাস-রচিত ‘দেবতায় বিশ্বাসে বিপক্ষ-যুক্তি’ নামক গ্রন্থ উদ্ধার করা সম্ভব হয়েছে। প্রাচীন সন্দেহবাদীদের মধ্যে কেবলমাত্র তাঁর রচনাই পাওয়া যায়। উপরোক্ত গ্রন্থের একস্থানে দার্শনিক সেক্সটাস এমপিরিকাস সন্দেহবাদী দর্শনকে ব্যাখ্যা করে বলেছেন, আমরা সন্দেহবাদীরা জগতের প্রচলিত কিছু অমান্য করি না। কিন্তু প্রচলিত আচার-আচরণ তত্ত্বকে আমরা বিশ্বাসও করি না। বাস্তবে যা ঘটছে সে সম্পর্কে বিশ্বাস-অবিশ্বাস, স্বীকার কিংবা অস্বীকারের প্রশ্ন অবান্তর। দেবতাদের সবাই বিশ্বাস করে; তাদের নানা উপঢৌকন দেয়। মানুষ দেবতাদের উদ্দেশে নানা আচার-আচরণ করে। সে সমস্ত আচার আমরাও পালন করি। কিন্তু তার অর্থ এই নয় যে, আমরা দেবতার অস্তিত্বে বিশ্বাসে-কিংবা অবিশ্বাসী। জ্ঞানের ক্ষেত্রে জোর করে কিছু বলার পক্ষপাতী আমরা নই।’ (বার্ট্রাণ্ড রাসেল হিস্টরি অব ওয়েস্টার্ন ফিলোসফি-২৬২ পৃষ্ঠা)\nজ্ঞানের বিপক্ষে এনসিডিডেমাস দশটি যুক্তি উপস্থিত করেছিলেন বলে অনেকে ধারণা। যুক্তিগুলি এরূপ: (১) মানুষের জ্ঞানের মাধ্যম হচ্ছে ইন্দ্রিয় এবং অনুভূতি। কিন্তু ইন্দ্রিয়ের বিচার এবং অনুভূতির সিদ্ধান্ত একরূপ হয় না। (২) ব্যক্তি জ্ঞান অর্জন করে। ব্যক্তিতে ব্যক্তিতে দৈহিক এবং মানসিক পার্থক্য বিদ্যমান। এই পার্থক্যের কারণে ব্যক্তি থেকে ব্যক্তির জ্ঞান পৃথক হয়। (৩) ব্যক্তির বিভিন্ন ইন্দ্রিয় একই বিষয় সম্পর্কে পরস্পর পৃথক ধারণা সৃষ্টি করে। (৪) ব্যক্তির দৈহিক এবং মনাসিক অবস্থার উপর জ্ঞানের রূপ নির্ভরশীল। দৈহিক ও মানসিক অবস্থার পরিবর্তনের সঙ্গে জ্ঞানও পরিবর্তিত হয়। (৫) বস্তু সম্পর্কে ধারণা ব্যক্তির সঙ্গে দৃষ্ট বস্তুর দূরত্ব এবং অবস্থানের ভিত্তিতে বিভিন্ন ক্ষেত্রে বিভিন্ন রূপ হয়। (৬) কোনো বস্তু বা বিষয়ের জ্ঞান কখনোই প্রত্যক্ষভাবে লাভ করা যায় না। জ্ঞান প্রতি ক্ষেত্রেই মাধ্যম-নির্ভর। (৭) বস্তুর বর্ণ, গুত, পরিমাণ, তাপ ইত্যাদি চরিত্র পরিবর্তিত হলে বস্তুর জ্ঞানও পরিবর্তিত হয়ে যায়। (৮) বিষয়ের সঙ্গে বিষয়ীর পরিচয়ের পরিমাণের ক্ষেত্রে পার্থক্য থাকলে বিষয় সম্পর্কে বিষয়ীর জ্ঞানও পৃথক রূপ লাভ করে। (৯) যাকে জ্ঞান বলা হয় তা আসলে ব্যক্তিবিশেষের অনুমান এবং অভিমত মাত্র। (১০) বিভিন্ন দেশে বিভিন্নরূপ অভিমত এবং আচার-আচরণের প্রকাশ দেখা যায়।\n‘সৌন্দর্যতত্ত্ব’ কথাটি ব্যাপক। এ কারণে এর বিষয়বস্তুর সীমা নির্দিষ্ট করা কষ্টকর। সৌন্দর্যতত্ত্বের মধ্যে সৌন্দর্যানুভূতি, শিপ্লকলার বিচার, সুন্দর-অসুন্দরের পার্থক্য প্রভৃতি সমস্যাকে সাধারণত অন্তর্ভূক্ত মনে করা হয়। সৌন্দর্যতত্ত্বের সঙ্গে নীতিশাস্ত্রেরও একটি সম্পর্ক রয়েছে। এ-ক্ষেত্রে সমাজ-সংস্থার নিয়ন্ত্রণ এবং পরিবর্তনে সৌন্দর্যতত্ত্বের ভূমিকা আলোচিত হয়।\nসাধারণভাবে সৌন্দর্যানুভুতিকে প্রকৃতির সঙ্গে মানুষের সম্পর্কের ক্ষেত্রে একটি আদিম অনুভূতি বলে মনে করা হয়। প্রকৃতির মোকাবেলায় আদিমকাল থেকে মানুষ বিভিন্ন ক্রিয়া-প্রতিক্রিয়ার উৎস হিসাবে কাজ করেছে। এরুপ ক্রিয়া-প্রতিক্রিয়ার মধ্যে কোনো কোনোটি মানুষের মনের আবেগময় প্রতিক্রিয়া। এই আবেগময় প্রতিক্রিয়ার মূলে মানুষের জীবন রক্ষার অচেতন জৈবিক প্রয়োজনই আদিকালে সমধিক কাজ করেছে। দৈনন্দিন অভিজ্ঞতার মাধ্যমে মানুষ প্রাকৃতিক ঘটনা এবং শক্তির প্রকাশকে আপন জীবন রক্ষার সহায়ক কিংবা ক্ষতিকারক বলে চিহ্নিত করেছে। এ সমস্ত শক্তিকে প্রয়োজন অনুযায়ী নিজের মনে জাগরূক রাখার সে চেষ্টা করেছে। এই আদিম বোধ থেকেই আদি শিল্পকার্যের সৃষ্টি। এই উৎস থেকে সামাজিক ভালোমন্দ বোধেরও উৎপত্তি।\nমানুষের নিজের জীবনের মতোই সৌন্দর্যানুভূতির ইতিহাস দীর্ঘ। সভ্যতার জটিল বিকাশের ধারায় সৌন্দর্যতত্ত্বকেও প্রাথমিক যুগে সহজ এবং আধুনিককালে জটিল এবং অবাস্তবের লক্ষণযুক্ত দেখা যায়।\nকোনো বস্তু বা ঘটনা সম্পর্কে ব্যক্তির মনের আবেগময় অনুভূতি এবং তার ভাষাগত প্রকাশ ব্যতীত শিল্পকলা, ভাস্কর্য, সঙ্গীত এবং অন্যান্য মানবিক সৃষ্টিকে সুন্দর কিংবা অসুন্দর এবং ভালো কিংবা মন্দ হিসাবে বিচারের প্রয়াসকে সৌন্দর্যতত্ত্ব বলে অভিহিত করা হয়। সৌন্দর্যতত্ত্ব বলতে উপরোক্ত বিষয়গুলি সম্পর্কে বিশেষ কোনো তত্ত্বকে বুঝায় না। এর দ্বারা উপরোক্ত বিষয়গুলির উপরে বিভিন্ন যুগে বিভিন্ন চিন্তাবিদের চিন্তা কিংবা ভাবধারার কথা বুঝায়। সৌন্দর্যতত্ত্বের সামগ্রকি আলোচনায় সুন্দর এবং অসুন্দরের অথবা ভালৌ এবং মন্দের কোনো নির্দিষ্ট আদর্শ কিংবা মানদণ্ড আছে কিনা সে প্রশ্ন নিয়েও আলোচনা করা হয়।\nসৌন্দর্য়তত্ত্বের উদ্ভব প্রায় আড়াই হাজার বছর পূর্বে ব্যাবিলন, মিসর, ভারতবর্ষ এবং চীনের দাস-প্রধান সমাজে লক্ষ্য করা যায়। পরবর্তীকালে গ্রিসের হেরাক্লিটাস, সক্রেটিস, প্লেটো, এ্যারিসস্টটল এবং অপরাপর দার্শনিকের রচনায় সৌন্দর্যতত্ত্বের জটিলতর বিকাশের আমরা সাক্ষাৎ পাই। প্রাচীন রোমের দার্শনিক লুক্রেশিয়াস এবং হোরেসও সৌন্দর্যতত্ত্ব নিয়ে আলোচনা করেন। মধ্যযুগে সেণ্ট অগাস্টিন এবং টমাস একুইনাস প্রমুখ ধর্মতাত্ত্বিকগণ সৌন্দর্যতত্ত্বে রহস্যবাদের আমদানি করেন। তাঁদের মতে, জগতাতীত এক ঐশ্বরিক সুন্দরের অস্তিত্ব রয়েছে। সেই ঐশ্বরিক সুন্দরের মানদণ্ডেই জাগতিক বস্তুনিচয়ের সৌন্দর্য পরিমাপ করতে হবে। মধ্যযুগের এই রহস্যবাদের প্রতিক্রিয়া ঘটে পরবর্তীকালে নব-জাগরণের চিন্তাবিদ এবং দার্শনিকগণের মধ্যে। এঁদের মধ্যে পেতরার্ক, আলবার্ট, লিওনার্দো দা ভিঞ্চি, দুরার,ব্রুনো এবং মণ্টেনের নাম বিখ্যাত। পাশ্চাত্যের নব-জাগরণের পরবর্তী জ্ঞানাস্বেষণের যুগের চিন্তাবিদদের মধ্যে বার্ক, হোগার্ত, ডিডেরক, রুশো, লেসিং প্রমুখ খ্যাতি অর্জন করেন। মানবতাবাদের এই ঐতিহ্যকে বহন করে সাহিত্যের ক্ষেত্রে শিলার এবং গ্যেটে ঘোষণা করেন যে, সৌন্দর্য এবং শিল্পের উৎস হলো মানুষ এবং তার বাস্ত জীবন।\nসৌন্দর্যতত্ত্বের ইতিহাসে দুটি প্রধান ধারার সাক্ষাৎ সব যুগেই পাওয়া যায়। এদের একটি হচ্ছে সৌন্দর্য সম্পর্কে বস্তুবাদী ধারণা; অপরটি ভাববাদী। ভাববাদী সৌন্দর্যতত্ত্ব সৌন্দর্যকে অতি-প্রাকৃতিক একটি সত্তা বলে ব্যাখ্যা করার চেষ্টা করেছে। অতি-প্রাকৃতিক এই সত্তা সাধারণ মানুষের বুদ্ধি এবং সিদ্ধির অতীত। সমাজের উচ্চতর শ্রেণীর মানুষের পক্ষেই মাত্র এই নিকষ সুন্দরকে উপলব্ধি করা সম্ভব। এরূপ ব্যাখ্যায় ভাববাদী সৌন্দর্যতত্ত্ব এবং সুন্দরের ধর্মীয় রহস্যবাদী কল্পনায় কোনো পার্থক্য নেই। সাধারণ মানুষকে অজ্ঞানতার মোহ আবদ্ধ রাখার প্রয়াস সমাজের শক্তিমান শ্রেণীগুলো সব যুগেই করে এসেছে। সৌন্দর্যতত্ত্বের ক্ষেত্রে দর্শনের অন্যান্য মৌলিক প্রশ্নের ন্যায় ভাববাদের বিরোধী ব্যাখ্যা হচ্ছে বস্তুবাদী ব্যাখ্যা। বস্তুবাদী দার্শনিকগণ মানুষের বাস্তব পরিবেশ এবং জীবনের মধ্যেই সৌন্দর্যানুভূতির সৃষ্টি এবং বিকাশকে লক্ষ্য করেছেন। সৌন্দর্যতত্ত্বে বস্তুবাদ এবং ভাববাদের বিরোধ সমাজের শোষক এবং শোষিতের বাস্তব বিরোধের ভাবগত প্রতিফলন।\nবস্তুবাদী দৃষ্টিকোণ থেকে দেখলে সৌন্দর্যতত্ত্বে তিনটি প্রশ্ন মূল (১) বস্তুজগতে সৌন্দর্যের সৃষ্টি এবং বিকাশ; (২) মনোজগতে সৌন্দর্যানুভূতির ব্যাখ্যা, এবং (৩) শিল্পকর্মের মূল্যায়ন। দ্বন্দ্বমূলক বস্তুবাদের মতে পরিবেশের সঙ্গে মানুষের প্রবহমান ক্রিয়া-প্রতিক্রিয়ার সম্পর্কের ধারাতে ক্রমাধিক পরিমাণে আনন্দজনক জীবনযাপনের তাগিদে সুন্দর, অসুন্দর, মহৎ, হীন, হর্ষ এবং বিষাদ প্রভৃতি অনুভূতির সৃষ্টি হয়েছে।\nব্যাপকতার দিক থেকে সৌন্দর্যতত্ত্ব কেবল শিল্পকলার সৌন্দর্যকে বিশ্লেষণ করে না। শিল্পকলার সৌন্দর্যের বিশ্লেষণে সৌন্দর্যতত্ত্বের একটি প্রয়োগগত দিক মাত্র। ব্যাপকভাবে সৌন্দর্যতত্ত্বের আলোচ্য হচ্ছে মানুষ। তার সৃজনশীল ক্ষমতার বাস্তব প্রকাশে, মহতের জন্য জীবন উৎসর্গে, দাসত্ব থেকে মুক্তির সংগ্রামে যে আনন্দানুভূতি সে বোধ করে কিংবা বর্বরতার আঘাতে যে ঘৃণা তার মনে উদ্ভূত হয়, তার বিকাশ-প্রক্রিয়া এবং বৈশিষ্ট্য।\nAgent Provocateur: প্ররোচক, উস্কানিদাতা, দালাল\nরাজনৈতিক ও সামাজিক আন্দোলনের ক্ষেত্রে প্রতিদ্বন্দ্বী পক্ষ অনেক সময়ে নিজ পক্ষীয় লোককে অন্য পক্ষের ভিতর প্রতিদ্বন্দ্বী পক্ষের সমর্থকের ছদ্মবেশে অনুপ্রবেশ করিয়ে দেয়। এরূপ কৌশলের প্রধান উদ্দেশ্য হয় ছদ্মবেশী সমর্থক দ্বারা এমন কোনো ঘটনার সৃষ্টি করা যার ফলে উক্ত পক্ষের কোনো মারাত্মক ক্ষতি সাধিত হতে পারে। ক্ষতিগ্রস্থ পক্ষ এরূপ লোকের সন্ধান পলে তাকে প্ররোচক, উস্কানিদাতা বা দালাল বলে অভিহিত করে। ইংরেজি ‘এজেণ্ট প্রভোকেচার’ কথাটির মূল ফরাসি। এর অর্থ উস্কানিদাতা বা প্ররোচক। অনেক সময়ে দেখা যায় যে, কোনো রাজনীতিক দল নিজের ব্যর্থতার দ্বায়িত্ব কল্পিত ‘প্ররোচকের’ ঘাড়ে চাপিয়ে দেয়। শূধু প্রতিদ্বন্দ্বী দল নয়, আন্তর্জাতিক সম্পর্কের ক্ষেত্রেও এক রাষ্ট্র কর্তৃক আর এক রাষ্ট্রকে আক্রমণের অজুহাতে সৃষ্টির জন্য প্ররোচক দ্বারা মারাত্মক ঘটনা ঘটাবার বহু দৃষ্টান্ত পাওয়া যায়।\nAgnosticism : অজ্ঞেয়বাদ\nসাধারণভাবে অজ্ঞেয়বাদ বলতে জ্ঞানের ক্ষেত্রে জগৎ বা বিশ্বকে জানার অক্ষমতা বুঝায়। এদিক থেকে সন্দেহবাদ বা সংশয়বাদের সঙ্গে অজ্ঞেয়বাদের সাদৃশ্য আছে। কিন্তু অজ্ঞেয়বাদ কথাটি সংশয়বাদের মত প্রাচীন নয়। অজ্ঞেয়বাদের ইংরেজি শব্দ এ্যাগনসটিসিজম-এর প্রথম ব্যবহার দেখা যায় ঊনবিংশ শতকে ইংরেজ বৈজ্ঞানিক টমাস হাক্সলীর রচনায়। ধর্মের ক্ষেত্রে বিধাতার অস্তিত্তকে জানা সম্ভব কি অসম্ভবের প্রশ্নে অজ্ঞেয়বাদের উদ্ভব। উনিশ শতকে ধর্মের বিতকেৃ এরূপ একটা অভিমতের প্রকাশ দেখা যায় যে, জ্ঞানের ব্যাপারে মানুষের যে সীমাবদ্ধতা রয়েছে তাতে বিশ্বরাচরের কোনো বিধাতা আছে কিংবা নাই এরূপ কোনো সিদ্ধান্তে পৌছানই মানুষের পক্ষে সম্ভব নয়। সেরূপ কোনো সিদ্ধান্ত গ্রহণের অর্থ হচ্ছে মানুষ যে সীমাকে অতিক্রম করতে পারে না, সেই সীমাকে অতিক্রম করে সিদ্ধান্ত গ্রহণের দাবি করা।\nঅজ্ঞেয়বাদের এই যুক্তি প্রধানত অষ্টাদশ শতকের কাণ্টীয় দর্শনের উপর ভিত্তি করেই করা হয়। আধুনিক ইউরোপীয় দর্শনে জ্ঞানের প্রশ্নে সন্দেহবাদের শুরু হয় ইংরেজি দার্শনিক হিউমের মধ্যে। হিউম জ্ঞান সম্পর্কে ১৭৪৮ খ্রিষ্টাব্দে ‘এ্যান এনকোয়ারি কনসারনিং হিউম্যান আনডারস্ট্যাণ্ডিং’ নামে একখানি পুস্তক রচনা করেন। তাঁর এই গ্রন্থে প্রধানত তাঁর পূর্বগামী ভাববাদী ধারণার জবাব হলেও তাঁর যুক্তির মারফত, মানুষের আদৌ কোনো জ্ঞান সম্ভব কিনা, সে মৌলিক প্রশ্নও উত্থাপিত হয়। পরবর্তীকালে জার্মান দার্শনিক কাণ্ট জ্ঞানের ক্ষেত্রে ভাববাদকে হিউমের মৌলিক আঘাত থেকে রক্ষা করাই জন্যই তার ‘নু মেনা’ বা মূল সত্তা হিসাবে বস্তুকে জানার অসম্ভবতার তত্ত্ব উপস্থিত করেন। তাঁর মতে মূল সত্তা হিসাবে বস্তুর অস্তিত্ব অবশ্যই আছে। কিন্তু মানুষ নিজের জ্ঞানসূত্র বা কাণ্টেগরি ব্যতিত কোনো কিছুর জ্ঞানই লাভ করতে পারে না। কিন্তু জ্ঞানসূত্র মারফত দৈনন্দিন-দৃষ্ট বস্তুকেই মাত্র জানা যায়। অ-দৃষ্ট মূল বস্তুসত্তাকে জানা যায় না। আধুনিক অজ্ঞেয়বাদ ধর্মের ক্ষেত্রে কাণ্টের যুক্তি প্রয়োগ করে বিধাতাকে স্বীকার-অস্বীকারের বাইরে রেখে দেবার প্রয়াস পায়। ঊনবিংশ শতকে দর্শনের ক্ষেত্রে অজ্ঞেয়বাদের উদ্ভব বৃহত্তর বাস্তব জীবনে বৈজ্ঞানিক অগ্রগতি এবং আর্থিক সম্পর্কের ক্ষেত্রে-পুঁজিবাদ-বিরোধ শ্রমিক শ্রেণীর অগ্রগতি এবং আর্থিক সম্পর্কের ক্ষেত্রে পুঁজিবাদ-বিরোধী শ্রমিক শ্রেণীর ক্রমবর্ধমান শক্তি এবং সামাজিক সমস্যার সঙ্গে জড়িত। বিজ্ঞানের অগ্রগতি বাস্তব জগতের উপর মানুষের সমস্যার সঙ্গে জড়িত। বিজ্ঞানের অগ্রগতি বাস্তব জগতের উপর মানুষের শক্তিকে যত বেশি প্রতিষ্ঠিত করে তুলছিল, তত বেশি ধর্ম এবং দর্শনের রাজ্যে ভাববাদের নতুনতর যুক্তি আবশ্যক হয়ে উঠেছিল। এমন পরিস্থতিতে কাণ্ট যেমন দর্শনের ক্ষেত্রে জটিল যুক্তিজালে ভাববাদকে রক্ষা করার প্রয়াস পেয়েছেন, তেমনি ধর্মের ক্ষেত্রে অজ্ঞেয়বাদ বিধাতার অস্তিত্বকে জ্ঞানের বাইরে রেখে তাকে বাঁচিয়ে রাখার চেষ্টা করেছে। আধুনিক অজ্ঞেয়বাদ পরিণামে কেবল ধর্মের ক্ষেত্রেই নিজেকে সীমাবদ্ধ রাখে নি। অজ্ঞেয়বাদীদের মতে কেবল যে, বিশ্ব-বিধাতাই অজ্ঞেয়, তাই নয়। মানুষের কাছে প্রাকৃতিক বিধান, সমাজের বিকাশের ধারা-সবই অজ্ঞেয়। তাই তাঁদের মতে বিজ্ঞান যে বিশ্বজগতের কোনো নির্দিষ্ট জ্ঞান আমাদের দিতে পারে, তারও কোনো নিশ্চয়তা নেই। দ্বন্দ্বমূলক বস্তুবাদ অজ্ঞেয়বাদকে অসার বলে অভিহিত করে। আধুনিক দ্বন্দ্বমূলক বস্তুবাদের প্রবক্তাদের অন্যত্তম হচ্ছেন ফ্রেডারিক এঙ্গেলস তাঁর সুবিখ্যাত গ্রন্থ ‘এ্যাণ্টিডুরিং’-এ অজ্ঞেয়তাবাদকে খণ্ডন করেছেন। তাঁর মতে বস্তুকে মানুষ আদৌ জানতে পারে কিনা, এ প্রশ্ন নিয়ে মানুষের মাথা ঘামাবার দিন শেষ হয়ে গেছে। কারণ মানুষ বস্তুকে কেবল তাত্ত্বিকভাবেই জানছে না। বাস্তবভাবে সে বস্তুকে স্পর্শ করছে, বিশ্লেষণ করছে, তার অন্তর্নিহিত বিধি-বিধানকে জানছে এবং জ্ঞাত সেই বিধানকে প্রয়োগ করে বস্তুকে সে নতুনভাবে গঠনও করছে। এর পরে জ্ঞানের ক্ষেত্রে অজ্ঞেয়বাদের অবকাশ থাকে না বলে দ্বন্দ্বমূলক বস্তুবাদ অভিমত পোষণ করে।\nAgrippa: আগারিপা (খ্রি. দ্বিতীয় শতক )\nখ্রিষ্টাব্দের আনুমানিক দ্বিতীয় শতকের রোমান সংশয়বাদী দার্শনিক। কেউ কেউ আগরিপাকে গ্রিক দার্শনিক বলেও মনে করেন। প্রাচীন সন্দেহবাদীদের মধ্যে আগরিপা অবশ্যই বিশিষ্ট ছিলেন। কারণ প্রাচীন যুগে ‘আগরিপা’ নামে একখানা পুস্তক রচিত হওয়ার কথা জানা যায়।\nআগরিপা জ্ঞানের ক্ষেত্রে তাঁর ‘পঞ্চ’ যুক্তির জন্য খ্যাতি অর্জন করেন। সংশয়বাদী এনিসিডেমাসের সমস্যা ছিলো দশটি। আগরিপার সমস্যার মূলগতভাবে এনিসিডেমাসের সমস্যা থেকে পৃথক না হলেও আগরিপার সমস্যার ব্যাপকতা এনিসিডেমাসের চাইতে অধিক। জ্ঞানের কোনো নিশ্চয়তা নাই-এ অভিমত আগরিপা তাঁর পঞ্চযুক্তির মারফত যত জোরালোভাবে উপস্থিত করেছিলেন, প্রাচীন দর্শনে সেরূপ জোরালো অভিমত অপর কোনো সংশয়বাদী উপস্থিত করেন নি।\nজ্ঞানের অনিশ্চয়তার প্রমাণস্বরূপ আগরিপার পঞ্চযুক্তি নিন্মরূপ:\nপ্রথম যুক্তি পরস্পর-বিরোধীতা। বস্তুজগৎ সম্পর্কে আমাদের জ্ঞান পরস্পর-বিরোধী। সাধারণ মানুষ এবং দার্শনিক এরা কেউ জ্ঞানের মাধ্যম সম্পর্কে ঐকমত্য পোষণ করেন না। কোনো পক্ষের মতে ইন্দ্রীয়দত্ত জ্ঞানই জ্ঞান। আবার অপর কোনোপক্ষ এরূপ অভিমত পোষণ করে যে ইন্দ্রীয় এবং অনুভূতি উভয়ের মাধ্যমে আমরা জ্ঞান লাভ করি। পরস্পর-বিরোধী এই অভিমতের কোনো মীমাংসা নাই। ফলে কোনো সিদ্ধান্ত গ্রহণ আমাদের পক্ষে সম্ভব নয়।\nদ্বিতীয় যুক্তি বিরামহীন পশ্চাদ্ধবনের যুক্তি। জ্ঞানের ক্ষেত্রে কোনো সিদ্ধান্ত গ্রহণের জন্য আমরা একটি দত্ত সত্য বা প্রতিজ্ঞার উপর নির্ভর করি। একটি বিশেষ অনুমানের ক্ষেত্রে দত্ত সত্যকে সঠিক বলে ধারণা করি। কিন্তু সঠিক বলে গৃহীত সত্যেরও প্রমাণের আবশ্যক। সেরূপ প্রমাণের জন্য অপর একটি দত্ত সত্য বা প্রতিজ্ঞার উল্লেখ করি। কিন্তু এর প্রমাণের জন্য অপর আর একটি সত্যের আমরা বরাত দেই। বরাতের পরে এই বরাতের এই ধারা বিরামহীন। ফলে চুড়ান্তরূপে কোনো সিদ্ধান্তে পৌছান আমাদের পক্ষে সম্ভব হয় না। স্বতঃসিদ্ধের ক্ষেত্রেও একই সমস্যা। যাকে স্বতঃসিদ্ধ বলে গ্রহণ করা হয়, তা যে স্বতঃসিদ্ধ-তারও প্রমাণ আবশ্যক। কিন্তু প্রমাণ শুরু করলেই আমরা বিরামহীন বরাতের অন্তহীন পশ্চাদ্ধাবনের পক্রিয়ায় জড়িত হয়ে পড়ি। ফলত জ্ঞান এ-ক্ষেত্রে অসম্ভব।\nতৃতীয় যুক্তি: আপেক্ষিকতা। বিষয়ী বা যে জানে তার সঙ্গে বিষয় বা জানা হয় তার সম্পর্ক অর্থ্যাৎ বিষয়ের সঙ্গে বিষয়ীর সম্পর্ক জ্ঞানকে গঠিত করে। ফলে এই সম্পর্ক-বহির্ভূত অবস্থায় জ্ঞাত বিষয়ের চরিত্র কি তার জ্ঞানলাভ আমাদের পক্ষে অসম্ভব হয়ে পড়ে।\nচতুর্থ চুক্তি: হাইপথেসিস বা প্রকল্প। কোনো সিদ্ধান্তের জন্য সিদ্ধান্তের চেয়ে অধিকতর ব্যাপর একটি বিবৃতিকে আমরা সত্য বলে গ্রহণ করি। একে আমার হাইপথেসিস বা প্রকল্প বলি। গৃহীত সিদ্ধান্তের সত্যাসত্যকে আমরা স্বীকৃত প্রকল্পের সঙ্গে সঙ্গতি-অসঙ্গতির ভিত্তিতে প্রমাণ করি। কিন্তু সে প্রকল্পের ভিত্তিতে আমরা একটি বিশেষ সিদ্ধান্ত প্রমাণ করি, সেই প্রকল্পের প্রমাণের কোনো প্রশ্ন আমরা উত্থাপন করি নে; ফলে অপ্রমাণিতের ভিত্তিতে প্রমাণের অসঙ্গতি সৃষ্ট হয়।\nপঞ্চম যুক্তি: চক্রাবর্তের সমস্যা। অনেক ক্ষত্রে স্বীকৃত প্রতিজ্ঞার প্রমাণের জন্য আমরা সিদ্ধান্তের উপর নির্ভর করি। এতে সিদ্ধান্তের প্রমাণের জন্য প্রতিজ্ঞা এবং প্রতিজ্ঞার প্রমাণের জন্য সিদ্ধান্তের উপর নির্ভর করার চক্রাবর্তের সৃষ্টি হয়; ফলে কোনোটি সম্পর্কেই আমরা কোনো জ্ঞানলাভ করতে সক্ষম হই ন। চক্রাবর্তের দৃষ্টান্ত হিসাবে এই যুক্তিটির উল্লেখ করা যায়: মানুষ মরণশীল। সক্রেটিস একজন ভালো মানুষ। সুতরাং সক্রেটিস মরণশীল। পুনরায় সক্রেটিস মরণশীল। সক্রেটিস একজন মানুষ। সুতরাং সকল মানুষ মরণশীল।\nআগারিপার পঞ্চযুক্তির সবগুলো হয়তো তাঁর নিজের মৌলিক কোনো উপস্থাপনা নয়। আগারিপার পূর্বগামী সংশয়বাদী দার্শনিকগণ নানাভাবে জ্ঞানের অনিশ্চয়তার প্রশ্ন উত্থাপন করেছিলেন। কিন্তু আগরিপার বেশিষ্ট্য এই যে, তিনি জ্ঞানের প্রশ্ন সংশয়কে যেরূপ স্পষ্ট এবং সুনির্দিষ্টভাবে প্রকাশ করেছেন, এরূপ সুনির্দিষ্ট প্রকাশ প্রাচীন সংশয়বাদের ইতিহাসে অপর কোনো দার্শনিকের মধ্যে দেখা যায় না।


তাহাজ্জুদ আদায়ের অভ্যাস গড়ে তুলুন – Dainik Amader Shomoy\n১ জুন ২০২০ ১৯:৩৭\nতাহাজ্জুদ আদায়ের অভ্যাস গড়ে তুলুন\n২৩ মে ২০১৯ ০০:০০ | আপডেট: ২৩ মে ২০১৯ ০৯:১৮\nপবিত্র মাহে রমজান তাহাজ্জুদ আদায়ের অভ্যাস গড়ে তোলার জন্য এক দারুণ সময়। রুহানি শক্তি ও সওয়াবের পাল্লা ভারী করার জন্য ফরজ, ওয়াজিব ও সুন্নত নামাজের পাশাপাশি নফলও আদায় করতে হবে। নফল সালাত আদায়ের মাধ্যমে স্বল্পসময়েই বান্দা তার রবের প্রিয় হয়ে ওঠে। রাসুলুল্লাহ (স) বলেন, আল্লাহ তায়ালা এরশাদ করেছেন, আমার বান্দা নফলের মাধ্যমে আমার নিকটবর্তী হতে থাকে। একপর্যায়ে সে আমার মাহবুব ও ভালোবাসার পাত্র হয়ে যায়। (সহিহ বোখারি)।\nঅধিক ফজিলতপূর্ণ নফল নামাজগুলোর মধ্যে রয়েছে-তাহাজ্জুদ, ইশরাক, চাশ্ত, আওয়াবিন। এই নামাজগুলোর মধ্যে তাহাজ্জুদ ফজিলতের দিক দিয়ে অন্যতম। সব নবী-রাসুল (স) এ নামাজ আদায় করেছেন। আল্লাহ তায়ালা তার প্রিয় রাসুলকে (স) উদ্দেশ করে বলেন, ‘রাতের কিছু অংশে তাহাজ্জুদ নামাজ কায়েম করুন; এটা আপনার জন্য এক অতিরিক্ত কর্তব্য। আশা করা যায়, আপনার প্রতিপালক আপনাকে প্রতিষ্ঠিত করবেন মাকামে মাহমুদে (প্রশংসিত স্থানে)।’ (সূরা বনি ইসরাইল)।\nএ নামাজের ফজিলত সম্পর্কে রাসুল (স) বলেনÑ ফরজ নামাজের পর শ্রেষ্ঠ নামাজ হলো রাতের নামাজ (তাহাজ্জুদ)। (জামে তিরমিজি)।\nহজরত আবু হুরায়রা (রা) থেকে বর্ণিতÑ রাসুলুল্লাহ (স) বলেছেন, ‘আল্লাহ তায়ালা প্রতি রাতেই নিকটবর্তী আসমানে অবতীর্ণ হন, যখন রাতের শেষ তৃতীয় ভাগ অবশিষ্ট থাকে। তিনি তখন বলতে থাকেন, কে আছো, যে আমায় ডাকবে? আর আমি তার ডাকে সাড়া দেব। কে আছ, যে আমার কাছে কিছু চাইবে? আর আমি তাকে তা দান করব। কে আছ, যে আমার কাছে ক্ষমা চাইবে? আর আমি তাকে ক্ষমা করব? (বোখারি ও মুসলিম)।\nপাঁচ ওয়াক্ত নামাজ ফরজ হওয়ার আগে রাসুলের (স) ওপর তাহাজ্জুদ ফরজ ছিল। তাই সারাজীবন তিনি এ নামাজ আদায় করে গেছেন। তবে উম্মতের জন্য এটা সুন্নতে গায়রে মুয়াক্কাদা অর্থাৎ এ নামাজ আদায় করলে অশেষ সওয়াব হাসিল হবে; কিন্তু আদায় না করতে পারলে গুনাহ হবে না। রমজান মাস ও অন্যান্য সময় সালাতে তাহাজ্জুদ রাতের দ্বিপ্রহরের পর থেকে সুবহে সাদিকের আগ পর্যন্ত আদায় করা যায়। যদি রাতের গভীরে নিদ্রা থেকে জাগার ক্ষেত্রে মনে শঙ্কা থাকে, সে ক্ষেত্রে এশার নামাজের পর এবং বিতরের আগে তাহাজ্জুদ নামাজ আদায় করা যাবে। তবে শেষ রাতে আদায় করলে অধিক সওয়াব অর্জন হয়।\nরাসুল (স) তাহাজ্জুদ নামাজ কখনো ৪ রাকাত, কখনো ৮ রাকাত এবং কখনো ১২ রাকাত আদায় করতেন। রোজাদার যদি সালাতে তাহাজ্জুদ আদায় করে মহান রবের কাছে গুনাহের স্মরণ করে মাফ চান, তবে রহমানুর রাহিম দয়াময় প্রভু তার সব গুনাহখাতা মাফ করে দেন। যারা রমজানে তাহাজ্জুদ আদায় করেন এবং অন্যকেও উৎসাহিত করেন, তারা আল্লাহর অশেষ রহমত লাভ করেন। রাসুল (স) বলেছেন, আল্লাহ তায়ালা ওই ব্যক্তির ওপর রহমত নাজিল করেন, যিনি রাতে ঘুম থেকে জেগে তাহাজ্জুদ নামাজ আদায় করেন এবং তার স্ত্রীকে নিদ্রা থেকে জাগান। অতঃপর তিনি (তার স্ত্রী) তাহাজ্জুদ নামাজ আদায় করেন। এমনকি যদি তিনি (স্ত্রী) ঘুম থেকে জাগ্রত হতে না চান, তা হলে তার মুখে পানি ছিটিয়ে দেন। (আবু দাউদ ও নাসাঈ)।\nঅন্য এক হাদিসে রাসুল (স) এরশাদ করেন, মুসলমানদের মধ্যে কোরআনের জ্ঞানে জ্ঞানী এবং তাহাজ্জুদ নামাজ আদায়কারী ব্যক্তি সম্মানের অধিকারী হবেন। (বায়হাকি)।\nরোজাসংক্রান্ত মাসআলা একটি রোজার জন্য দুই মাস ধারাবাহিকভাবে রোজা রাখতে হবে। কোনো কারণে ধারাবাহিকতা ছুটে গেলে ফের নতুন করে রোজা রাখতে হবে। পেছনের রোজাগুলো কাফফারার হিসাবে ধর্তব্য হবে না। তবে মহিলাদের ঋতুস্রাবের কারণে ধারাবাহিকতা নষ্ট হলে অসুবিধা নেই।


সালাফী ও সালাফিয়াত পরিচিতি ষষ্ঠ পয়েন্ট আবদুল হামীদ ফাইযী ২ টি\nসালাফী মানহাজের (মতাদর্শের) চিহ্ন ও পথ-নির্দেশিকা\nইতিপূর্বে আলোচিত হয়েছে যে, সালাফিয়াত হল সরল পথ। যে তার পথিক হয়, সে পরিত্রাণ পায়। আর যে তা বর্জন করে, সে ভ্রষ্ট ও পথচ্যুত হয়। নাউযু বিল্লাহি মিন যালিক। এই জন্য এই বৰ্কতময় মানহাজ ও বৰ্কতময় দাওয়াতের সুস্পষ্ট বহু বৈশিষ্ট্য ও নিদর্শন। রয়েছে। যা সংক্ষেপে নবী (সা.) ও তার পরে তাঁর সাহাবাবর্গের দাওয়াত ও মানহাজের চিহ্ন ও পথ-নির্দেশিকা; এর অন্যথা নয়।\nবলা বাহুল্য সেই মানহাজ অথবা সালাফী দাওয়াতের কতিপয় চিহ্ন ও পথ-নির্দেশিকা নিম্নরূপ\n১। মহান আল্লাহর জন্যই ইবাদত বাস্তবায়ন করা।\n২। এককভাবে রাসুলুল্লাহ (সা.)-এর জন্যই অনুসরণ বাস্তবায়ন করা।\n৩। শরয়ী দলীলসমূহ (কুরআন-হাদীস) বোঝার ক্ষেত্রে সলফে সালেহর বুঝকে অবলম্বন করা এবং এথেকে বের হয়ে না যাওয়া।\n৪। বিদআত ও বিদআতী সম্পর্কে সতর্ক হওয়া ও সতর্ক করা।\n৫। অতিরঞ্জন ও অবহেলার মাঝে মধ্যপন্থা অবলম্বন করা।\n৬। হক ও ন্যায়ের উপর অবিচল থাকা।\n৭। সম্মিলিত ও ঐক্যবদ্ধভাবে বসবাস করায় আগ্রহী হওয়া।\n৮। বিচ্ছিন্নতা ও মতবিরোধকে ছুঁড়ে ফেলা।\n৯। উপকারী ইলম অর্জন করা, তা মানুষের মাঝে প্রচার করা এবং তার দিকে দাওয়াত দেওয়া। আর সেই সাথে এ কাজে আসা কষ্টের উপর ধৈর্যধারণ করা।\n১০। ইলম অনুযায়ী আমল করা। সুপ্রিয় পাঠক! উক্ত সকল আলামতের বহু দলীল আছে। যিনি দুই অহীর বাণী ও নবী (সা.) এর জীবনচরিত নিয়ে চিন্তা-গবেষণা করেন, তিনি প্রাপ্ত হবেন।\nউক্ত আলামতগুলির সপক্ষে ব্যাপক দলীলসমূহের মধ্যে একটি বিশাল গুরুত্বপূর্ণ হাদীস হল ইরবায বিন সারিয়াহ (রাঃ)-এর হাদীস। যা ইতিপূর্বে আমাদের আলোচনায় একাধিকবার উল্লিখিত হয়েছে। তা আবারও পুনরুক্ত হচ্ছে, যেহেতু তা বড় ফলদায়ী। ইরবায ইবনে সারিয়াহ (রাঃ) বলেন, একদা রাসুলুল্লাহ , আমাদেরকে এমন মর্মস্পর্শী বক্তৃতা শুনালেন যে, তাতে অন্তর ভীত হল এবং চোখ দিয়ে অশ্রু বয়ে গেল। সুতরাং আমরা বললাম, হে আল্লাহর রসূল! এ যেন বিদায়ী ভাষণ মনে হচ্ছে। তাই আপনি আমাদেরকে অন্তিম উপদেশ দিন। তিনি বললেন,\nأوصيكم بتقوى الله ، والسمع والطاعة وإن تأمر عليكم عبد حبشي، وإنه من يعش منكم فسيرى اختلافاً كثيراً. فعليكم بسنتي وسنة الخلفاء الراشدين المهديين، عضوا عليها بالنواجذ، وإياكم ومحدثات الأمور فإن كل بدعة ضلالة\n“আমি তোমাদেরকে আল্লাহভীতি এবং (রাষ্ট্রনেতার) কথা শোনার ও তার আনুগত্য করার উপদেশ দিচ্ছি, যদিও তোমাদের উপর কোন নিগ্রো (আফ্রিকার কৃষ্ণকায় অধিবাসী) রাষ্ট্রনেতা হয়। (স্মরণ রাখ) তোমাদের মধ্যে যে আমার পর জীবিত থাকবে, সে অনেক মতভেদ বা অনৈক্য দেখবে। সুতরাং তোমরা আমার সুন্নত ও সুপথপ্রাপ্ত খুলাফায়ে রাশেদীনের রীতিকে আঁকড়ে ধরবে এবং তা দাঁত দিয়ে মজবুত করে। ধরে থাকবে। আর তোমরা দ্বীনে নব উদ্ভাবিত কর্মসমুহ (বিদআত) থেকে বেঁচে থাকবে। কারণ, প্রত্যেক বিদআতই ভ্রষ্টতা।” (আবু দাউদ ৪৬০ ১, তিরমিযী ২৬৭৬, ইবনে মাজাহ ৪২নং)\nআর নাসাঈর এক বর্ণনায় আছে, আর প্রত্যেক ভ্রষ্টতা জাহান্নামে। (নিয়ে যায়)।”\nপ্রিয় পাঠক! বারাকাল্লাহু ফীক। আমার সাথে প্রণিধান করুন, এই ব্যাপক হাদীসটিতে উক্ত সালাফী মানহাজের আলামত ও পথনির্দেশিকা স্পষ্টকারী কত উপকারিতা রয়েছে।\nএতে রয়েছেঃ মহান আল্লাহর তাকওয়া (ভয়-ভীতি) অবলম্বন। করার অসিয়ত। আর তার পালনে রয়েছে মহান আল্লাহর জন্য ইবাদত (পূর্ণ দাসত্ব) বাস্তবায়ন। এতে রয়েছেঃ রাসূলুল্লাহ (সা.)-এর সুন্নাহ অবলম্বন করার অসিয়ত ও আদেশ। যার পালনে রয়েছে এককভাবে রাসূলুল্লাহ (সা.)-এর জন্যই অনুসরণ বাস্তবায়ন।\nএতে রয়েছেঃ খুলাফায়ে রাশিদীনের সুন্নাহ অবলম্বন করার অসিয়ত ও আদেশ। যার পালনে রয়েছে সলফে সালেহর বুঝকে অবলম্বন করার পদ্ধতি বাস্তবায়ন।\nএতে রয়েছেঃ বিদআত থেকে সতর্কীকরণ। যার পালনে রয়েছে। বিদআত ও বিদআতী সম্পর্কে সতর্ক হওয়া ও সতর্ক করার নির্দেশ বাস্তবায়ন।\nএতে আরো রয়েছেঃ যে ব্যক্তি সলফের বুঝে সুন্নাহ অবলম্বন করবে, সে মধ্যপন্থা বাস্তবায়ন করতে সক্ষম হবে। যার প্রকৃতত্ব হল অতিরঞ্জন ও অবজ্ঞার মাঝামাঝি। দুই বিপরীতধর্মী আচরণের মধ্যস্থলে।\nএতে আরো রয়েছে ও নিন্দনীয় বিচ্ছিন্নতা ও মতবিরোধ থেকে সতর্কীকরণ। বলা হয়েছে, “সে অনেক মতভেদ বা অনৈক্য দেখবে।” আর যে সুন্নাহ অবলম্বন করবে, সে অনেক মতবিরোধ থেকে নিরাপত্তা লাভ করবে।\nএই নববী নিদের্শনার স্পষ্ট উক্তি ও তার অন্তর্নিহিত উদঘাটিত ব্যাখ্যায় যা সন্নিবিষ্ট রয়েছে, তা হল এই যে, হকের মাধ্যমে হকের উপরে হকের জন্য সম্মিলিত ও ঐক্যবদ্ধভাবে বসবাস করতে হবে। যেহেতু তিনি বলেছেন, “তোমরা আমার সুন্নত ও সুপথপ্রাপ্ত খুলাফায়ে রাশেদীনের রীতিকে আঁকড়ে ধরবে এবং তা দাঁত দিয়ে মজবুত করে ধরে থাকবে।”\nআর স্পষ্ট বিদিত কথা যে, উপকারী শরয়ী ইলম ছাড়া উক্ত অর্থসমূহকে আমলী রূপ দেওয়া ও উক্ত আলামতসমূহ প্রকাশ পাওয়া সম্ভব নয়। ইমাম ইবনে তাইমিয়্যাহ (রাহিমাহুল্লাহ) বলেন, 'কল্যাণ, সুখ, সংশুদ্ধি ও পূর্ণতা দুটির মাঝে সীমাবদ্ধঃ উপকারী ইলম ও নেক আমল।\nউক্ত আলামতসমূহের সবগুলির অথবা কিছুর আরো দলীল নিম্নরূপঃ\n১। মহান আল্লাহ তার মজবুত রশি ধারণ করার আদেশ দিতে এবং তা বর্জন করায় সতর্ক করতে গিয়ে বলেছেন,\n“তোমরা সকলে আল্লাহর রশি (ধর্ম বা কুরআন)কে শক্ত করে ধর এবং পরস্পর বিচ্ছিন্ন হয়ো না।” (আলে ইমরান : ১০৩)\nمُنِيبِينَ إِلَيْهِ وَاتَّقُوهُ وَأَقِيمُوا الصَّلَاةَ وَلَا تَكُونُوا مِنَ الْمُشْرِكِينَ * مِنَ الَّذِينَ فَرَّقُوا دِينَهُمْ وَكَانُوا شِيَعًا ۖ كُلُّ حِزْبٍ بِمَا لَدَيْهِمْ فَرِحُونَ\n“তোমরা বিশুদ্ধ-চিত্তে তার অভিমুখী হও; তাকে ভয় কর। যথাযথভাবে নামায পড় এবং অংশীবাদীদের অন্তর্ভুক্ত হয়ো না, যারা ধর্ম সম্বন্ধে নানা মত সৃষ্টি করেছে এবং বিভিন্ন দলে বিভক্ত হয়েছে; প্রত্যেক দলই নিজ নিজ মতবাদ নিয়ে আনন্দিত।” (রূমঃ ৩১-৩২)\n“নিশ্চয়ই এটি আমার সরল পথ। সুতরাং এরই অনুসরণ কর এবং ভিন্ন পথ অনুসরণ করো না, করলে তা তোমাদেরকে তাঁর পথ হতে বিচ্ছিন্ন করে ফেলবে। এভাবে আল্লাহ তোমাদেরকে নির্দেশ দিয়েছেন যেন তোমরা সাবধান হও।” (আনআমঃ ১৫৩)।\n“অবশ্যই যারা দ্বীন সম্বন্ধে নানা মতের সৃষ্টি করেছে এবং বিভিন্ন দলে বিভক্ত হয়েছে, তাদের কোন কাজের দায়িত্ব তোমার নেই, তাদের বিষয় আল্লাহর এখতিয়ারভুক্ত। তিনিই তাদের কৃতকর্ম সম্বন্ধে। তাদেরকে অবহিত করবেন।” (আনআমঃ ১৫৯)\nএ মর্মে আরো অনেক আয়াত রয়েছে। শায়খুল ইসলাম ইবনে তাইমিয়্যাহ (রাহিমাহুল্লাহ) বলেন, 'তোমরা জানো যে, বিশাল (গুরুত্বপূর্ণ) মৌলনীতি, যা দ্বীনের ব্যাপকতার অন্তর্ভুক্ত, তা হল পরস্পরের হৃদয়ের মধ্যে প্রীতি স্থাপন, একতা ও পারস্পরিক সদ্ভাব প্রতিষ্ঠা।\nঅতঃপর তিনি কতিপয় আয়াত উল্লেখ করেছেন। তারপর বলেছেন, ‘অনুরূপ আরো (কুরআনের) স্পষ্ট উক্তি, যা জামাআত ও ঐক্যবদ্ধভাবে বসবাস করতে আদেশ এবং বিচ্ছিন্নতা ও মতবিরোধ করতে নিষেধ করে। আর এই মৌলনীতি-ওয়ালা হল আহলুল জামাআহ (জামাআত-ওয়ালা)। যেমন এই নীতি থেকে যারা বের হয়ে যায়, তারা হল আহলুল ফুরক্বাহ (বিচ্ছিন্নতাবাদী)।\nতিনি অন্য এক জায়গায় বলেছেন, 'এই জন্য ফিকাহ নাজিয়াহর গুণ বর্ণনায় বলা হয়েছে, তারা আহলুস সুন্নাহ ওয়াল-জামাআহ। আর তারা হল বৃহত্তম জনগোষ্ঠী। পক্ষান্তরে অবশিষ্ট ফিকাসমূহ বিরলপন্থী, বিচ্ছিন্নতাবাদী, বিদআতী ও খেয়ালখুশীর পূজারী। ওদের নির্দিষ্ট ফির্কা ফিকাহ নাজিয়াহর নিকটবর্তী স্থানে পৌঁছতে সক্ষম নয়, তার সমান হওয়া তো দুরের কথা। বরং ওদের নির্দিষ্ট ফির্কা নেহাতই সংখ্যালঘ। হতে পারে। আর ঐ সকল ফির্কার প্রতীক বা নিশান হল, কিতাব, সুন্নাহ ও ইজমা থেকে দূরে সরে যাওয়া।\n২। সহীহ মুসলিমে বর্ণিত, আল্লাহর রসূল (সা.) বলেছেন,\nإنَّ اللَّهَ يَرْضَى لَكُمْ ثَلاثًا، ويَكْرَهُ لَكُمْ ثَلاثًا، فَيَرْضَى لَكُمْ: أنْ تَعْبُدُوهُ، ولا تُشْرِكُوا به شيئًا، وأَنْ تَعْتَصِمُوا بحَبْلِ اللهِ جَمِيعًا ولا تَفَرَّقُوا، ويَكْرَهُ لَكُمْ: قيلَ وقالَ، وكَثْرَةَ السُّؤالِ، وإضاعَةِ المالِ\n“নিশ্চয় আল্লাহ তোমাদের জন্য ৩টি কাজ পছন্দ করেন এবং ৩টি কাজ অপছন্দ করেন। তিনি তোমাদের জন্য এই পছন্দ করেন যে, তোমরা তাঁর ইবাদত কর এবং তার সাথে অন্য কিছুকে শরীক করো না, সকলে একতাবদ্ধ হয়ে আল্লাহর রশি (কুরআন বা দ্বীন)কে দৃঢ়ভাবে ধারণ কর এবং আল্লাহ তোমাদের উপর যাকে নেতৃত্ব প্রদান করেছেন তার আনুগত্য কর। আর তিনি তোমাদের জন্য ভিত্তিহীন বাজে কথা বলা (বা জনরবে থাকা), অধিক (অনাবশ্যক) প্রশ্ন করা (অথবা প্রয়োজনের অধিক যা করা) এবং ধন-মাল বিনষ্ট (অপচয়) করাকে অপছন্দ করেন।” (মুসলিম ৪৫৭৮নং)\nইমাম আহমাদের বর্ণনায় কিছু অতিরিক্ত শব্দ এসেছে,\nوأن تناصحوا من ولاه الله أمركم\n“আর আল্লাহ যাকে তোমাদের রাষ্ট্রনেতা বানিয়েছেন, তার শুভাকাঙ্ক্ষী হও।” (আহমাদ ৮৭৯৯নং)\nইমাম ইবনে আব্দুল বারী (রাহিমাহুল্লাহ) তামহীদ গ্রন্থে (২ ১/২৭২) এ উক্ত হাদীসের নিমে বলেছেন, 'এতে রয়েছে সম্মিলিত ও ঐক্যবদ্ধ থাকা অবস্থায় আল্লাহর রশিকে মজবুত সহকারে ধারণ করার প্রতি উৎসাহদান। এ স্থলে আল্লাহর রশির অর্থে দুটি উক্তি আছে, প্রথম হল ঃ আল্লাহর কিতাব। এবং দ্বিতীয় হল ও জামাআত। আর ইমাম (রাষ্ট্রনেতা) ছাড়া জামাআত হয় না। আমার কাছে এর। (উভয়) অর্থ অন্তঃপ্রবিষ্ট ও কাছাকাছি। যেহেতু আল্লাহর কিতাব ঐক্যের আদেশ দেয় এবং বিচ্ছিন্নতা থেকে নিষেধ করে। অতঃপর তিনি পুর্বোক্ত কিছু আয়াত উল্লেখ করেছেন।\nইমাম ইবনে তাইমিয়্যাহ (রাহিমাহুল্লাহ) মিনহাজুস সুন্নাহ। (৫/ ১৩৪)এ ‘আল্লাহর রশি’র ব্যাখ্যা করতে গিয়ে বলেছেন, তাঁর রশির ব্যাখ্যায় বলা হয়েছে, তার কিতাব, তার দ্বীন, ইসলাম, ইখলাস, তাঁর আদেশ, তার অঙ্গীকার, তার আনুগত্য ও জামাআত। এ সকল ব্যাখ্যা সাহাবা ও তাবেঈন কর্তৃক বর্ণিত। এর প্রত্যেকটি ব্যাখ্যাই শুদ্ধ। যেহেতু কুরআন দ্বীনে ইসলাম অবলম্বন করার আদেশ দেয়। আর তা হল তার অঙ্গীকার, আদেশ ও আনুগত্য। সম্মিলিতভাবে মজবুত সহকারে তা ধারণ করা সম্ভব হবে কেবল জামাআতের মাধ্যমেই। পরন্তু দ্বীনে ইসলামের প্রকৃতত্ব হল আল্লাহর জন্য ইখলাস (একনিষ্ঠ, বিশুদ্ধচিত্ত ও অকপট হওয়া)।\nইমাম মুহাম্মাদ বিন আব্দুল ওয়াহহাব (রাহিমাহুল্লাহ) উক্ত হাদীসের নিয়ে বলেছেন, মানুষের দ্বীন ও দুনিয়ায় ত্রুটি ঘটার একমাত্র কারণ হল উক্ত তিন আদেশ অথবা তার কিছু লঙ্ঘন করা।”\n৩। সূরা ফাতিহায় মহান আল্লাহর বাণী,\nاهْدِنَا الصِّرَاطَ الْمُسْتَقِيمَ * صِرَاطَ الَّذِينَ أَنْعَمْتَ عَلَيْهِمْ غَيْرِ الْمَغْضُوبِ عَلَيْهِمْ وَلَا الضَّالِّينَ\n“আমাদেরকে সরল পথ দেখাও, তাদের পথ --যাদেরকে তুমি নিয়ামত দান করেছ। তাদের পথ --যারা ক্রোধভাজন (ইয়াহুদী) নয় এবং যারা পথভ্রষ্টও (খ্রিষ্টান) নয়।”\nইমাম ইবনুল কাইয়্যিম (রাহিমাহুল্লাহ) ইগাষাতুল লাহফান গ্রন্থে (১১৩১)এ বলেছেন, সেই সরল পথ, যার অনুসরণ করতে মহান আল্লাহ আমাদেরকে অসিয়ত করেছেন, তা হল সেই পথ, যে পথে ছিলেন নবী কি ও তার সাহাবাবগ। আর তা হল ঋজু পথ। সে পথের বাইরের সকল পথ বক্রপথসমুহের অন্তর্ভুক্ত। অবশ্য বক্রতা অসামান্য হতে পারে, যা সরল পথ থেকে অনেক দুরে হয়। আর তা সামান্যও হতে পারে। আর উভয়ের মাঝে আছে বহু স্তর, যার সংখ্যা কেবল আল্লাহই জানেন। এ হল বাস্তব জগতের পথের মতো। পথিক কখনো পথচ্যুত হয়ে বহু দূরে চলে যায়। আবার কখনো কম দূরে চলে যায়।\nসুতরাং সরল পথে প্রতিষ্ঠিত থাকা অথবা না থেকে বক্রপথ অবলম্বন করার বিষয়টি জানার নিক্তি হল রাসূলুল্লাহ ও তাঁর সাহাবাবর্গের পথ। আর সে পথ থেকে বিচ্যুত অবহেলাকারী যালেম অথবা অপব্যাখ্যাকারী মুজতাহিদ অথবা অজ্ঞ অন্ধানকরণকারী। এদের প্রত্যেকের কর্ম থেকে আল্লাহ নিষেধ করেছেন। তাহলে অবশিষ্ট থাকে। কেবল মধ্যপন্থা (সরল পথের অনুসরণ) এবং সুন্নাহকে আঁকড়ে ধারণ। আর এটাই হল দ্বীনের কেন্দ্রবিন্দু।\nসুতরাং যে ব্যক্তি সঠিক সালাফিয়াত সজ্ঞানে ন্যায়নিষ্ঠভাবে অবলম্বন করবে, সে সর্বনাশী ও ভ্ৰষ্টকারী ফির্কাসমূহের মাঝে (মধ্যপন্থায়) অবস্থান করবে। যেহেতু হক থাকে দুই ভ্রষ্টতার মাঝে।\nইমাম আওযায়ী (রাহিমাহুল্লাহ) বলেন, মহান আল্লাহর পক্ষ থেকে কত এমন কোন আদেশ নেই, যাতে শয়তান দুটি আচরণ দ্বারা। বিরোধিতা করে না। দুটির মধ্যে যে কোন একটি কার্যকরী হলে সে অন্যটার পরোয়া করে না। সে দুটি হলঃ অতিরঞ্জন করা এবং অবজ্ঞা করা।\nইমাম ইবনুল কাইয়্যিম (রাহিমাহুল্লাহ) বলেন, “মহান আল্লাহর পক্ষ থেকে কত এমন কোন আদেশ নেই, যাতে শয়তানের দুটি প্ররোচনা। থাকে না। হয় অবজ্ঞা ও অবহেলা, না হয় অতিরঞ্জন ও বাড়াবাড়ি। সুতরাং দুটি পাপের মধ্যে যে কোন একটি দিয়ে বান্দার উপর বিজয়লাভ করলে, তাতে সে কোন পরোয়া করে না। বলা বাহুল্য, সে বান্দার হৃদয়ে আগত হয়ে তা শুকে পরীক্ষা করে, অতঃপর যদি দেখে তাতে শৈথিল্য, আলস্য বা হেলাফেলা রয়েছে, তাহলে সে সেই সুযোগ গ্রহণ করে তার মনে নিরুৎসাহ, ও কর্মবিমুখতা সৃষ্টি করে। কুঁড়েমি, গয়ংগচ্ছ, দীর্ঘসূত্রতা প্রক্ষেপ করে। আর কর্ম না করার নানা ওজর-অজুহাত ও অপব্যাখ্যার দরজা খুলে দেয় এবং তার মনে আশার বাসা তৈরি করে। পরিশেষে বান্দা হয়তোবা নির্দেশিত কর্ম বিলকুল ত্যাগ করে বসে।\nপক্ষান্তরে যদি সে বান্দার হৃদয়ে সতর্কতা, ফুর্তি, আগ্রহ, উৎসাহ, স্পৃহা, প্রচেষ্টা ইত্যাদি লক্ষ্য করে, তাহলে সে এই সুযোগ গ্রহণ করে তাকে অতিরিক্ত চেষ্টা করতে অনুপ্রাণিত করে। সে তাকে বলে, এতটুক করা যথেষ্ট নয়। তোমার হিম্মত আরো বেশি। তোমাকে সবার চাইতে বেশি আমল করা উচিত। ওরা ঘুমালে তুমি ঘুমায়ো না, ওরা রোযা ছাড়লে তুমি ছেড়ো না, ওরা শৈথিল্য করলে তুমি করো না, ওরা (উযুতে) তিনবার মুখ-হাত ধুলে তুমি সাতবার ধােও, ওরা নামাযের জন্য উযু করলে তুমি তার জন্য গোসল কর।” ইত্যাদি। এইভাবে সে নানাবিধ অতিরঞ্জন ও বাড়াবাড়ি সৃষ্টি করে তার আমলে। ফলে সে সরল পথ থেকে বিচ্যুত হয়, কর্মের সীমা লংঘন করে। যেমন প্রথমজনকে এর বিপরীতভাবে আমলে অবজ্ঞা, অবহেলা। ও আমল বর্জনে বাধ্য করে। তার উদ্দেশ্য, দুজনেই যেন ‘স্বিরাত্বে। মুস্তাক্বীম’ থেকে সুদুরে চলে যায়। এ যেন তার কাছে না আসে, নিকটবর্তী না হয় এবং ও যেন তা লংঘন করে এবং অতিক্রম করে যায়।\nঅধিকাংশ মানুষ এই ফিতনায় পতিত। এ থেকে মুক্তি দিতে পারে একমাত্র সুগভীর ইম, সুদৃঢ় ঈমান, শয়তানের বিরুদ্ধে যুদ্ধাশক্তি এবং আমলে মধ্যপন্থা। আর আল্লাহই সাহায্যস্থল।”\nশায়খুল ইসলাম ইবনে তাইমিয়্যাহ (রাহিমাহুল্লাহ) তার পুস্তিকা ‘আল-আক্বীদাতুল ওয়াসিত্বিয়্যাহ’তে আহলে সুন্নাহর মধ্যপন্থার বিবরণে বলেন, 'অনুরূপ সুন্নাহর সকল দরজায় তাঁরা মধ্যপন্থী। যেহেতু তারা আল্লাহর কিতাব, তার রসূল ৪-এর সুন্নাত এবং (ঈমান আনয়নে) অগ্রবর্তী মুহাজির ও আনসারগণ এবং যেসব লোক সরল অন্তরে তাদের অনুগামী হয়েছেন, তাঁরা যে বিষয়ে একমত পোষণ করেছেন, তা সুদৃঢ়ভাবে ধারণকারী।\n. মাজমুউ ফাতাওয়া শাইখিল ইসলাম ১৯/ ১৬৯\n. মাজমুউ ফাতাওয়া শাইখিল ইসলাম ২৮/৫১\n. মাজমুউ ফাতাওয়া শাইখিল ইসলাম ৩/৩৪৬, ৪৩৫\n. আদ্-দুরারুস সানিয়্যাহ ২/ ১৩২\n. আল-মাক্বাসিদুল হাসানাহ ২০৫পৃঃ)\n. আল-ওয়াবিলুস স্বাইয়িব ২৯-৩০পৃঃ\n. মাজমূউ ফাতাওয়া ৩/৩৭৫\nসালাফী মানহাজের আরো একটি আলামত\nযা ইতিপূর্বে উল্লিখিত হয়েছে, তা হল হকের উপর নির্বিচল থাকা।\n“তাদেরকে তাদের ঘরবাড়ী হতে অন্যায়ভাবে বহিস্কৃত করা হয়েছে। শুধু এ কারণে যে, তারা বলে, আমাদের প্রতিপালক আল্লাহ। আল্লাহ যদি মানব জাতির এক দলকে অন্য দল দ্বারা প্রতিহত না করতেন, তাহলে বিধ্বস্ত হয়ে যেত খ্রিষ্টান সংসার-বিরাগীদের উপাসনা স্থান, গীর্জা, ইয়াহুদীদের উপাসনালয় এবং মসজিদসমূহ; যাতে অধিক স্মরণ করা হয় আল্লাহর নাম। আর আল্লাহ নিশ্চয়ই তাকে সাহায্য করেন যে তাকে (তার ধর্মকে) সাহায্য করে। আল্লাহ নিশ্চয়ই মহাশক্তিমান, চরম পরাক্রমশালী।” (হাজ্জঃ ৪০)।\n“যারা বিশ্বাসী তাদেরকে আল্লাহ শাশ্বত বাণী দ্বারা ইহজীবনে ও পরজীবনে সুপ্রতিষ্ঠিত রাখেন।” (ইব্রাহীমঃ ২৭)।\nহুযাইফা (রাঃ) বলেছেন, প্রকৃত ভ্রষ্টতা হল, তুমি সেটাকে ভালো জানছ, যেটাকে আপত্তিকর জানতে এবং সেটাকে আপত্তিকর জানছ, যেটাকে ভালো জানতে! সাবধান! মহান আল্লাহর দ্বীনের ব্যাপারে রঙ বদল করা (বহুরূপী হওয়া) থেকে দূরে থেকো। যেহেতু আল্লাহর দ্বীন এক।\nপ্রিয় পাঠকমন্ডলী! আল্লাহ আপনাদের হিফাযত করুন। সম্ভবতঃ আপনাদের মনে পড়ে আহলুস সুন্নাহর ইমাম আহমাদের অবস্থান। যাকে মহান আল্লাহর পথে নির্যাতন করা হয়েছে। কিন্তু তিনি অটল থেকেছেন। তাকে বেত্রাঘাত করা হয়েছে। (রাদ্বিয়াল্লাহু তাআলা আনহু ওয়া আরয়াহ) আল্লাহর পথে কষ্ট দেওয়া হয়েছে, তবুও তিনি হক কথা বলা থেকে পিছপা হননি।\nআর ইমাম ইবনে তাইমিয়্যাহ (রাহিমাহুল্লাহ) এর উপরেও আল্লাহর পথে নির্যাতন করা হয়েছে, তিনিও অবিচল থেকেছেন। (রাদ্বিয়াল্লাহু তাআলা আনহু ওয়া আরয্বাহ।)\nবলা বাহুল্য, হকের উপর অটল থাকা এই মানহাজের একটি আলামত। আর তাদেরও আলামত, যারা এ মানহাজে সত্যনিষ্ঠ বিজ্ঞ। আল্লাহর কসম! যে ব্যক্তি তাদের জীবন-কথা পাঠ করবে এবং সলফে সালেহর জীবন-চরিত নিয়ে চিন্তা-ভাবনা করবে, তার নিকট উক্ত বিষয় স্পষ্ট হয়ে যাবে। আপনি ইমাম মুহাম্মাদ বিন আহমাদ বিন সাহল রামলী (রাহিমাহুল্লাহ)র জীবন-কথা পড়ে দেখুন। এই আদর্শ ইমাম (রাদ্বিয়াল্লাহু তাআলা আনহু ওয়া আরহ)এর উপরে ভীষণভাবে নির্যাতন চালানো হয়েছে।\nহাফেয যাহাবী ‘আসিয়ার’ গ্রন্থে তাঁর জীবন-কথায় উল্লেখ করেছেন, হাফেয আবু যার বলেছেন, 'বানী উবাইদ তাকে কারারুদ্ধ করে এবং সুন্নাহর ব্যাপারে তাঁকে শূলবিদ্ধ করে। আমি শুনেছি, দারাকুত্বনী তার কথা উল্লেখ করে কেঁদেছেন ও বলেছেন, ইমাম মুহাম্মাদ বিন আহমাদের যখন চামড়া ছাড়িয়ে নেওয়া হচ্ছিল, তখন তিনি বলছিলেন,\nكان ذلك في الكتاب مسطورا\n“এটা তো কিতাবে লিপিবদ্ধ ছিল।” আমি বলি, তার বারবার উক্ত আয়াতখন্ড পাঠ করা এ কথার দলীল যে, তিনি আল্লাহর ফায়সালা ও তকদীরে বিশ্বাসী (ও সন্তুষ্ট) ছিলেন।\nইবনুল আকফানী তার দেহের চামড়া ছাড়ানোর কাহিনী উল্লেখ করার পর বলেছেন, তার দেহের চামড়া যে ছাড়িয়েছে, সে ছিল। একজন ইয়াহুদী। এই ইয়াহুদী কসাইও তার এই কষ্টে কষ্ট পেয়ে তার প্রতি সদয় হয়েছিল এবং দয়া করেই তাঁর হৃৎপিন্ডে খঞ্জরাঘাত করে তাকে হত্যা করেছিল। তিনি বলেন, সুতরাং তার দেহের চামড়া ছাড়িয়ে নিয়ে তাতে জাব (গম-যবের কাঁচকি বা বিচালিচূর্ণ) ভর্তি করে শূলে চড়ানো হয়েছিল।\nতাকে শূলবিদ্ধ করা হয়েছিল সুন্নাহকে আঁকড়ে ধরার দোষে! যে জিনিসের জন্য তিনি ধৈর্যধারণ করতে পেরেছেন, কে পারবে তার মতো? (রাহমাতুল্লাহি আলাইহি।)।\nইমাম আবুল মুযাফফার সামআনী (রাহিমাহুল্লাহ) বলেছেন, ‘আহলে হাদীস যে হকপন্থী, তার অন্যতম প্রমাণ এই যে, তুমি যদি তাঁদের গ্রন্থসমূহ অধ্যয়ন কর, যা তাদের প্রথম থেকে শেষ পর্যন্ত, প্রাচীন থেকে নব্য পর্যন্ত, তাদের দেশ ও কাল ভিন্ন-ভিন্ন হওয়া সত্ত্বেও, তাদের মাঝে দেশের ব্যবধান থাকা সত্ত্বেও, তাদের প্রত্যেকের ভিন্নভিন্ন অঞ্চলে বসবাস করা সত্ত্বেও, তাঁদের লিখিত গ্রন্থসমূহ যদি অধ্যয়ন কর, তাহলে দেখবে, তাদের আকীদার বিবরণ-পদ্ধতি এক, ধরন অভিন্ন। তারা তাতে একই পন্থায় চলমান থাকেন, তার থেকে চত হন না এবং ভিন্ন পন্থা অবলম্বন করেন না। তাতে তাদের বক্তব্য এক। তাদের কর্ম এক। তুমি তাদের মাঝে না কোন প্রকারের মতানৈক্য দেখতে পাবে, আর না সামান্য পরিমাণও কোন বিষয়ে বিভক্তি। বরং যদি তুমি তাদের জবানি ও তাঁদের সলফ থেকে উদ্ধৃত সকল বক্তব্য একত্রিত কর, তাহলে দেখতে পাবে, তার সবটাই যেন একই হৃদয়। থেকে আগত হয়েছে। একই জিহবা থেকে নিঃসৃত হয়েছে।\nবলা বাহুল্য, হকের সপক্ষে এর থেকে স্পষ্ট কোন দলীল থাকতে পারে কি? মহান আল্লাহ বলেছেন,\n“তারা কি কুরআন সম্বন্ধে চিন্তা-ভাবনা করে না? এ (কুরআন) যদি আল্লাহ ব্যতীত অন্য কারো তরফ থেকে (অবতীর্ণ) হত, তাহলে নিশ্চয় তারা তাতে অনেক পরস্পর-বিরোধী কথা পেত।” (নিসাঃ ৮২)\n“তোমরা সকলে আল্লাহর রশি (দ্বীন বা কুরআন)কে শক্ত করে ধর এবং পরস্পর বিচ্ছিন্ন হয়ো না। তোমাদের প্রতি আল্লাহর অনুগ্রহকে স্মরণ কর; তোমরা পরস্পর শত্রু ছিলে, অতঃপর তিনি তোমাদের হৃদয়ে প্রীতির সঞ্চার করলেন। ফলে তোমরা তাঁর অনুগ্রহে পরস্পর ভাই-ভাই হয়ে গেলে।” (আলে ইমরান : ১০৩)\nশাইখুল ইসলাম ইবনে তাইমিয়্যাহ (রাহিমাহুল্লাহ) বলেছেন, 'তুমি দেখবে আহলুল কালাম (ফির্কা)র লোকেরা সবার চাইতে বেশি এক কথা থেকে অন্য কথায় ফিরে যায়। এক জায়গায় কোন কথা নিশ্চিতরূপে বলে অতঃপর অন্য জায়গায় তার বিপরীত কথা নিশ্চিতরূপে বলে এবং তার বক্তাকে কাফের আখ্যায়িত করে। আর এ হল নিশ্চিত বিশ্বাস না থাকার দলীল। যেহেতু ঈমান হল তাই, যা কাইসার বলেছিলেন, যখন আবু সুফিয়ানকে নবী (সা.)-এর সাথে ইসলামে দীক্ষিত মুসলিমদের সম্বন্ধে জিজ্ঞাসা করেছিলেন, তাদের মধ্যে কেউ কি দ্বীনে প্রবেশ করার পর তা অপছন্দ করে (মুর্তাদ হয়ে) ফিরে যায়?’ আবু সুফিয়ান বলেছিলেন, না, বাদশা বলেছিলেন, ‘অনুরূপ ঈমান। যখন তার প্রফুল্লতা হৃদয়ের সাথে মিশে যায়, তখন কেউ তা অপছন্দ করে না। (বুখারী ৭নং)\nএই জন্য কিছু সলফ উমার বিন আব্দুল আযীয বা অন্য কেউ বলেছেন, 'যে ব্যক্তি নিজের দ্বীনকে তর্ক-বিতর্কের লক্ষ্যবস্তু বানাবে, তার দল-বদল বেশি হবে।\nপক্ষান্তরে আহলুস সুন্নাহ ও আহলুল হাদীস, তাদের উলামা অথবা নেক জনসাধারণের ব্যাপারে কেউ জানে না যে, তিনি নিজ উক্তি অথবা আকীদা থেকে রুজু করেছেন। বরং এ বিষয়ে সকল মানুষের চাইতে তারাই বেশি ধৈর্যধারণ করে থাকেন; যদিও তাদেরকে নানা কষ্ট দিয়ে পরীক্ষায় ফেলা হয় এবং বিভিন্ন ফিতনায় ফেলে নিপীড়িত করা হয়। আর এ হল পূর্ববর্তী আম্বিয়া ও তাদের অনুগামিগণের অবস্থা; যেমন আসহাবুল উখদূদ এবং অনুরূপ আরো অন্যান্যদের অবস্থা। যেমন এই উম্মতের সলফ সাহাবা, তাবেঈন ও ইমামগণের অবস্থা।\nমোটের উপর কথা, আহলুল কালাম ও ফালসাফা-ওয়ালা (দার্শনিক)দের চাইতে আহলুল হাদীস ও আহলুস সুন্নাহর অবিচলতা ও স্থিরতা অনেক গুণে বেশি।”\n. আবুল কাসেম বাগাবী ‘আল-জাদিয়াত ২/৩২০২নং, বাইহাক্বীর কুবরা ১০/৪২, লালকাঈ শারহু উসুলি ইতিক্বাদি আহলিস সুন্নাহ ১/১২০নং, হারেষ বিন আবু উসামাহ ‘আল-মুসনাদ’ ১/৪৭০নং\n. সিয়ারু আ'লামিন নুবালা’ ১৬/ ১৪৮\n. তাঁর এ কথাগুলিকে তাঁর নিকট থেকে শাইখুল ইসলাম ইবনে তাইমিয়্যাহ ‘স্বওনুল মান্ত্বিক ওয়াল-কালাম’ (১৬৫পৃষ্ঠা)তে উদ্ধৃত করেছেন।\n. মাজমুউ ফাতাওয়া শাইখিল ইসলাম ৪/৫০


ওয়াসা মোড়ের বেবি টাউন ও কাজীর দেউড়ীর কুপার্সে অবৈধ পণ্য; জরিমানা ওয়াসা মোড়ের বেবি টাউন ও কাজীর দেউড়ীর কুপার্সে অবৈধ পণ্য; জরিমানা – পরম বাংলাদেশ\n/ চট্টগ্রাম মহানগর, শিক্ষা ও স্বাস্থ্য\nওয়াসা মোড়ের বেবি টাউন ও কাজীর দেউড়ীর কুপার্সে অবৈধ পণ্য; জরিমানা\nনিজস্ব প্রতিবেদক\t/ ১৭০\tবার এই সংবাদটি পড়া হয়েছে\nচট্টগ্রাম: পণ্য প্রদর্শন ও বিক্রয়ে অনিয়মের দায়ে চট্টগ্রাম সিটির ওয়াসা সার্কেলের মুনতাসির টাওয়ারের ‘বেবি টাউন’ ও কাজীর দেউড়ীর সিজেকেএস মার্কেটের ‘কুপার্স (গুইবারা বেকারী)’ কর্তৃপক্ষকে ২২ হাজার টাকা জরিমানা করেছেন ভ্রাম্যমাণ আদালত।\nএর মধ্যে ‘এভিনো বেবি লোশন’ নামের মেয়াদ উত্তীর্ণের তারিখ বিহীন পন্যটি বিক্রয়ের উদ্দেশ্যে প্রদর্শন করায় বেবি টাউনকে ২০ হাজার টাকা এবং ‘ফিট ফুড হানি রোস্টেড আলমন্ড উইথ সিসেইম সিডস’ পন্যটির মোড়কজাত নিবন্ধন সনদ না থাকায় কুপার্সকে দুই হাজার টাকা জরিমানা করা হয়।\nবৃহস্পতিবার (৪ মার্চ) সকালে চট্টগ্রাম জেলা প্রশাসন ও বিএসটিআই চট্টগ্রামের যৌথ উদ্যোগে পরিচালিত ভ্রাম্যমাণ আদালত এ পদক্ষেপ গ্রহণ করেন।\nঅভিযানের নেতৃত্ব দেন চট্টগ্রাম জেলা প্রশাসনের নির্বাহী ম্যাজিস্ট্রেট মো. আশরাফুল আলম এবং মো. জিল্লুর রহমান।\n‘ওজন ও পরিমাপ মানদন্ড আইন ২০১৮’ অনুযায়ী এ জরিমানা আদায় করা হয়।\nঅভিযানে বিএসটিআই চট্টগ্রাম বিভাগীয় কার্যালয়ের প্রসিকিউশন অফিসার মো. মুকুল মৃধা (ইন্সপেক্টর) অংশগ্রহণ করেন।


আচ্ছা এটা কি সানি লিওনের ফোন নম্বর? - Bdtype\nহোম►বিনোদন►আচ্ছা এটা কি সানি লিওনের ফোন নম্বর?\n2,107 1 মিনিট পড়া\nব্রিটিশ গণমাধ্যম বিবিসি’র এক প্রতিবেদনে বলা হয়, ওই বিড়ম্বনায় পড়েছেন পুনিত আগারওয়াল নামের ভারতীয় এক তরুণ। ঘটনার সূত্রপাত গত ২৬ জুলাই, ‘অর্জুন পাটিয়ালা’ নামের এক ছবি মুক্তির মধ্য দিয়ে। ছবিটির অপেশাদারিত্ব একটি ভুলের শিকার হওয়ায় ভুগতে হচ্ছে ২৬ বছর বয়সী ওই তরুণকে।\nভুলটি হলো, ছবিটির একটি মুহূর্তে দেখা যায়, বলিউডের শীর্ষ আবেদনময়ী সানি লিওন একজনকে তার ফোন নম্বর দিচ্ছেন। তবে সেই ফোন নম্বরটিই ছিল পুনিত আগারওয়ালের। ভারত তো বটেই, ইতালি, দুবাই, পাকিস্তান, অস্ট্রেলিয়াসহ বিশ্বের বিভিন্ন প্রান্ত থেকে বহু মানুষ ভাবছেন হয়ত সেটাই সানি লিওনের ফোন নম্বর!\nক্ষুদ্ধ পুনিত আগারওয়াল জানান, প্রথম দশবার ফোন রিসিভ করেও তিনি বুঝতে পারেননি ঘাপলাটা কোথায়। পরে অবশ্য বিষয়টা তাকে ব্যাখা করে সানি লিওন ভেবে ফোন দেওয়া আহাম্মকরাই।দুই থেকে তিন মিনিট পরপর সেই ফোন বেজে আসে। এতে করে শান্তিতে একটু ঘুমাতে পারছেন না, খেতে পারছেন না, এমনকি সাধের ফোনটি একটু টিপতেও পারছেন না পুনিত।\nওই মুঠোফোন নম্বরটি ব্যবসায় কাজে ব্যবহার করছেন বলে পরিবর্তন করতে পারছেন না জানিয়ে উষ্মা প্রকাশ করে পুনিত বলেন, ‘তাদের উচিৎ ছিল নম্বরটি সংলাপে ব্যবহারের আগে ফোন দিয়ে যাচাই করা।’এ নিয়ে বাধ্য হয়ে থানায়ও অভিযোগ জানাতে গিয়েছিলেন পুনিত আগারওয়াল। তাকে পুলিশ জানায়, এতে তাদের কিছু করার নেই। পরে সিনেমাটি থেকে তার ফোন নম্বর সরিয়ে নিতে আদালতের শরণাপন্ন হয়ে একটি পিটিশন দায়ের করেছেন সেই তরুণ।\nতবে এ বিষয়ে ছবির পরিচালক রোহিত যাগরাজ কোনো মন্তব্য করতে রাজি হননি।


শিক্ষা ব্যবস্থাকে ঢেলে সাজাতে কাজ করছে সরকার : শিক্ষামন্ত্রী – redtimes.com.bd\nপ্রকাশিত: ৯:০৮ অপরাহ্ণ, জানুয়ারি ২৪, ২০২১\nশিক্ষামন্ত্রী ডা. দীপু মনি বলেছেন, শিক্ষা ব্যবস্থাকে ঢেলে সাজানোর জন্য কাজ করছে বর্তমান সরকার। তিনি বলেন, শিক্ষা হবে আনন্দময়। জিপিএ ৫ এর উম্মাদনা নয়। সুতরাং জিপিএ- ৫ পাওয়ার অসুস্থ প্রতিযোগিতা থেকে সবাইকে বের হয়ে আসতে হবে। মন্ত্রী আজ আন্তর্জাতিক শিক্ষা দিবস ২০২১ উদযাপন উপলক্ষে বাংলাদেশ ইউনেস্কো জাতীয় কমিশনের উদ্যোগে ‘রিকভার এন্ড রিভিটালাইজ এডুকেশন ফর দি কোভিড ১৯ জেনারেশন’ শীর্ষক আলোচনা সভায় অনলাইনে যুক্ত হয়ে প্রধান অতিথির বক্তৃতায় একথা বলেন।\nধারাবাহিক মূল্যায়নের প্রতি গুরুত্বারোপ করে তিনি বলেন, পরীক্ষা নির্ভর সনদ সর্বস্ব শিক্ষা থেকে আমরা বের হয়ে আসার চেষ্টা করছি এবং ধারাবাহিক মূল্যায়ন পদ্ধতিকে গুরুত্ব দিচ্ছি। শিক্ষার্থীদের জীবনব্যাপী শিখতে শিখাতে হবে। আমাদের শিক্ষার্থীদের জানতে হবে কিভাবে জীবনব্যাপী শেখা যায়। মন্ত্রী বলেন, ইন্ডাস্ট্রি একাডেমিয়া সম্পর্ক আরো বৃদ্ধি করতে সরকার কাজ করছে এবং ইন্ডাস্ট্রির চাহিদা অনুযায়ী কারিকুলাম পরিবর্তন করা হচ্ছে। পাশাপাশি শিক্ষার্থীদের বিভিন্ন সফট স্কিল সম্পর্কে জানার ওপরও গুরুত্ব দেয়া হচ্ছে বলে উল্লেখ করেন তিনি।\nমন্ত্রী বলেন, লেখাপড়া করে ভাল চাকরি পাওয়াই যেন শিক্ষার্থীদের একমাত্র উদ্দেশ্য না হয়। বরং দক্ষতা অর্জনের পাশাপাশি শিক্ষার্থীদের মধ্যে মানবিকতাবোধ, সততা ও নৈতিকতাবোধ জাগ্রত করতে হবে। বর্ণ, ভাষা, সংস্কৃতির ভিন্নতা সত্যেও মানবিক গুণাবলীর বিকাশ ঘটিয়ে পারস্পরিক শান্তি ও সৌহাদ্য পূর্ণভাবে বাস করার সংস্কৃতি শিক্ষার্থীদের মাঝে জাগ্রত করতে হবে।\nবাংলাদেশ ইউনেস্কো জাতীয় কমিশনের সেক্রেটারি জেনারেল মাধ্যমিক ও উচ্চ শিক্ষা বিভাগের সচিব মো. মাহবুব হোসেনের সভাপতিত্বে আলোচনা সভায় বক্তব্য রাখেন শিক্ষা উপমন্ত্রী মহিবুল হাসান চৌধুরী, কারিগরি ও মাদ্রাসা শিক্ষা বিভাগের সচিব মোঃ আমিনুল ইসলাম খান, প্রাথমিক ও গণশিক্ষা মন্ত্রণালয়ের সচিব\nগোলাম মোঃ হাসিবুল আলম ও ইউনেস্কো রিপ্রেজেন্টেটিভ টু বাংলাদেশ এর হেড অব অফিস মিজ বিয়াট্রিস কালদুন।\nমহিবুল হাসান চৌধুরী বলেন, দক্ষতা নির্ভর শিক্ষায় বাংলাদেশ সারা বিশ্বে দৃষ্টান্ত স্থাপন করবে।\nউচ্চ শিক্ষায় ইন্ডাট্রি একাডেমিয়া যোগাযোগের ওপর গুরুত্বারোপ করে তিনি বলেন, উচ্চ শিক্ষায় বৈপ্লবিক পরিবর্তন আনা জরুরি।\nআলোচনা সভায় বক্তারা শিক্ষা প্রতিষ্ঠান আস্তে আস্তে খুলে দেয়া এবং কারিগরি শিক্ষায় আরো বেশী গুরুত্বারোপ করার ওপর মতামত ব্যক্ত করেন।


\tরূপগঞ্জে তরুণ ও স্থানীয় প্রার্থীতেই আস্থা বড় দুই দলে\n» রাজনীতি » রূপগঞ্জে তরুণ ও স্থানীয় প্রার্থীতেই আস্থা বড় দুই দলে\nরূপগঞ্জে তরুণ ও স্থানীয় প্রার্থীতেই আস্থা বড় দুই দলে\nসিটি করেসপনডেন্ট || নিউজ নারায়ণগঞ্জ ০৪:২৪ পিএম, ৫ অক্টোবর ২০১৮ শুক্রবার\nএকাদশ জাতীয় সংসদ নির্বাচনকে ঘিরে নারায়ণগঞ্জের রূপগঞ্জে বইতে শুরু করেছে নির্বাচনী আমেজ। দলের ত্যাগী ও তরুন নেতাকর্মীদের মূল্যায়ন করায় বড় দুই দলের তরুণ ও সেই সঙ্গে স্থানীয় নেতাদের প্রতিই আস্থা রাখতে চাইছেন কর্মী সমর্থকেরা। এজন্য তরুণ প্রার্থীরাও তৃণমূলের সাথে যোগাযোগ ও কর্মী মূল্যায়ন বাড়িয়ে দিয়েছেন। এ জন্য বড় দুই দলের নেতাকর্মীদেরও আস্থা এখন তরুণ প্রার্থীদের ওপর।\nস্থানীয় আওয়ামী লীগ নেতাকর্মীদের সাথে আলাপকালে জানা গেছে, রাজনীতিকে পরিবার কেন্দ্রিক করায় তৃণমূল আওয়ামী লীগ আস্থা হারিয়েছে গোলাম দস্তগীর গাজী বীর প্রতিকের প্রতি। তিনি নিজে সংসদ সদস্য। তাঁর স্ত্রী হাসিনা গাজী তারাব পৌরসভার মেয়র। আর বড় ছেলে গোলাম মর্তুজা পাপ্পা স্থানীয় যুবলীগ, ছাত্রলীগ ও স্বেচ্ছাসেবকলীগের নেতৃত্ব দেন। এ জন্য তৃণমূল নেতাকর্মীরা নতুন নেতৃত্বের খুঁজতে থাকেন। আর্বিভাব ঘটে নতুন মুখের। একাদশ জাতীয় সংসদ নির্বাচনে এবার রূপগঞ্জে আওয়ামী লীগের মনোনয়ন প্রত্যাশীর সংখ্যা এক ডজন।\nরূপগঞ্জে আওয়ামী লীগের মনোনয়ন প্রত্যাশীরা হলেন গোলাম দস্তগীর গাজী বীর প্রতিক, ক্লিনম্যান খ্যাত সাবেক সংসদ সদস্য ও মেজর জেনারেল (অব.) কেএম সফিউল্লাহ বীর উত্তম, নারায়ণগঞ্জ জেলা আওয়ামী লীগের সভাপতি আব্দুল হাই, রূপগঞ্জ উপজেলা আওয়ামী লীগের সভাপতি ও উপজেলা পরিষদের চেয়ারম্যান শাহজাহান ভুঁইয়া, রংধনু গ্রুপ ও কায়েতপাড়া ইউনিয়ন পরিষদের চেয়ারম্যান রফিকুল ইসলাম, এমজি গ্রুপের চেয়ারম্যান ও আওয়ামী লীগের কেন্দ্রিয় কমিটির সদস্য মোশারফ হাসান বাবু, উপজেলা ভাইস চেয়ারম্যান হাবিবুর রহমান হারেজ, আওয়ামী লীগ নেতা মেজর (অব.) মসিহুর বাবুল, ডা. খালেদা আক্তার, ব্যারিষ্টার শামীম আজিজ, সায়েম ছোবহান আনভীর ও আবুল ফজল রাজু। তবে প্রচারণায় এগিয়ে রয়েছেন শাহজাহান ভুঁইয়া, রফিকুল ইসলাম রফিক, আলহাজ্ব আব্দুল হাই, কেএম সফিউল্লাহ বীর উত্তম ও মোশারফ হাসান বাবু। তরুণ ও ত্যাগী নেতাকর্মীদের পছন্দের প্রার্থী রফিকুল ইসলাম। তাছাড়া একেবারে স্থানীয় বাসিন্দা হিসেবেও যথেষ্ট খ্যাতি আছে আবদুল হাইয়ের। তিনি মূলত রূপগঞ্জের বাসিন্দা। তাঁর আছে বর্ণাঢ্য রাজনৈতিক ক্যারিয়ার।\nএলাকায় আলোচনায় ওঠেছে গোলাম দস্তগীর গাজী একক প্রার্থী। আর অপর ১১জন প্রার্থী একই সাথে সভা সমাবেশ ও গণসংযোগ করছেন। তাদের মধ্য থেকে যাকে মনোনয়ন দেয়া হবে তারপক্ষেই ঐক্যবদ্ধ হয়ে নির্বাচনে নৌকাকে বিজয়ী করার ঘোষণা দেন। তবে প্রচারণায় পিছিয়ে নেই গোলাম দস্তগীর গাজী বীর প্রতিকও। তিনিও প্রতিদিন কোনো না কোনো এলাকায় নির্বাচনী প্রচারণা চালাচ্ছেন।\nএদিকে বিএনপির তৃণমূল ও ত্যাগী নেতাকর্মীদের সাথে আলাপকালে জানা যায়, তাদের এবার পছন্দের প্রার্থী বিএনপির নির্বাহী কমিটির সদস্য মোস্তাফিজুর রহমান ভূইয়া দিপু। তিনি প্রার্থী হলে বিএনপির প্রতিক ধানের শীষের বিজয় নিশ্চিত। এমনটাই জানালেন সাধারণ জনগণ।\nকারণ হিসেবে জানান, দিপু ভুঁইয়ার জনপ্রিয়তা রূপগঞ্জের সর্বত্রই। ভুলতা, গোলাকান্দাইল, মুড়াপাড়া, কাঞ্চন ও ভোলাব ইউনিয়নে মোস্তাফিজুর রহমান ভূইয়া দিপুর ভোট ব্যাংক রয়েছে। এমনটা কোনো দলের নেতার নেই। ক্লিনম্যান হিসেবে তাঁর পরিচিতি রূপগঞ্জের সর্বত্র। তবে দিপু ভুঁইয়া এখন আওয়ামী লীগ প্রার্থীদের মাথা ব্যথা হয়ে দাঁড়িয়েছে। ইতিমধ্যে পুলিশ বাদি হয়ে মোস্তাফিজুর রহমান ভুঁইয়া দিপুর নামে রূপগঞ্জ ও সোনারগাঁও থানায় ৮টি মামলা দায়ের করা হয়েছে। তবে মামলার পর এই নেতার জনপ্রিয়তা আরো বেড়েছে বলে তৃণমূল বিএনপির দাবি। মোস্তাফিজুর রহমান ভুঁইয়া দিপুর প্রতিই আস্থা স্থানীয় বিএনপি ও অঙ্গসংগঠনসহ সাধারণ মানুষের।\nএছাড়াও এখানে নারায়ণগঞ্জ জেলা বিএনপির সভাপতি কাজী মনিরুজ্জামান ও জেলা বিএনপির সাবেক সভাপতি অ্যাডভোকেট তৈমূর আলম খন্দকার মনোনয়ন প্রত্যাশী রয়েছে। কাজী মনিরুজ্জামান রূপগঞ্জ উপজেলা বিএনপিকে আত্মীয় করণ ও বন্ধুবান্ধব কেন্দ্রিক করায় দলের ত্যাগী নেতাকর্মীরা তাঁর কাছ থেকে দূরে সরে গেছেন। বিচ্ছিন্ন হয়ে পড়েছেন তৃণমূল বিএনপি ও সাধারণ মানুষের কাছ থেকে। গত দুইমাস ধরে কাজী মনিরুজ্জামান স্থানীয় নেতাকর্মীদের কাছ থেকে পুরোপুরি বিচ্ছিন্ন হয়ে পড়েছেন। তবে দলের নেতাকর্মীদের দাবি বিএনপির হারানো আসন পুনরুদ্ধারে মোস্তাফিজুর রহমান ভুঁইয়া দিপুর বিকল্প নেই। রূপগঞ্জের সাধারণ মানুষ এবার নির্বাচনে আওয়ামী লীগে আবদুল হাই, রফিকুল ইসলাম ও বিএনপিতে মোস্তাফিজুর রহমান ভূইয়া দিপুতেই আস্থা রাখতে চাইছেন।\nরংধনু গ্রুপের চেয়ারম্যান রফিকুল ইসলাম জানান, দীর্ঘদিন ধরে কায়েতপাড়া ইউনিয়নবাসীর সেবা দিয়ে আসছি। এবার সংসদ নির্বাচনে নৌকা প্রতিকে মনোনয়ন দেয়া হলে এ আসনটি শেখ হাসিনাকে উপহার দিবো।\nবিএনপির নির্বাহী কমিটির সদস্য মোস্তাফিজুর রহমান ভূইয়া দিপু বলেন, গত দেড় মাসে রূপগঞ্জ থানায় বিএনপি ও অঙ্গসংগঠনের নেতাকর্মীদের নামে ১০টি ভৌতিক মামলা দায়ের করা হয়েছে। এসব মামলায় নেতাকর্মীদের আসামি করায় বিএনপি আরো শক্তিশালী ও ঐক্যবদ্ধ হয়েছে। দলীয় মনোনয়নের ব্যাপারে তিনি শতভাগ আশাবাদী।\nনারায়ণগঞ্জ জেলা স্বেচ্ছাসেবকদলের যুগ্ম সম্পাদক সালাহউদ্দিন দেওয়ান ও জেলা ছাত্রদলের সিনিয়র যুগ্ম সম্পাদক ইসমাইল মামুন জানান, মোস্তাফিজুর রহমান রহমান ভূইয়া দিপু মনোনয়ন পেলে ধানের শীষের বিজয় শতভাগ। তাছাড়া রূপগঞ্জের সর্বশ্রেণীর মানুষের পছন্দের প্রার্থী দিপু ভূইয়া।


শেয়ার বিজ » মধ্যপ্রাচ্যের দেশগুলোয় নারী শ্রমিক পাঠাতে সতর্কতা জরুরি » Print\nPrint Date & Time : 23 February 2020 Sunday 8:29 am মত-বিশ্লেষণ\nপ্রকাশ: নভেম্বর ২০, ২০১৯ সময়- ১০:৫৩ অপরাহ্ন\nআবদুল মকিম চৌধুরী : আমাদের জনসংখ্যার ৫০ শতাংশ নারী। শিক্ষার উন্নতি, নারী শিক্ষার বিস্তারে সরকারের বিভিন্ন প্রণোদনা ও নারীর ক্ষমতায়নে নারীরা শিক্ষাদীক্ষায় এগিয়ে যাচ্ছে। কিন্তু সে হিসেবে নারীদের কর্মসংস্থানের ব্যবস্থা করা যায়নি। নারী উদ্যোক্তাদের বিভিন্নভাবে প্রণোদনা-সহায়তা করা হলেও সবার জন্য কর্মসংস্থান সম্ভবও নয়। এ লক্ষ্যে বিদেশে পুরুষ জনশক্তি রফতানির পাশাপাশি নারী জনশক্তিও পাঠানো হচ্ছে। কেবল সৌদি আরবেই নারী শ্রমিক পাঠানোর জন্য নিবন্ধিত জনশক্তি রফতানিকারক প্রতিষ্ঠানের সংখ্যা ৫৭১টি (১৯ নভেম্বর ২০১৯ পর্যন্ত)। এর মধ্যে রাষ্ট্রীয় প্রতিষ্ঠান জনশক্তি, কর্মসংস্থান ও প্রশিক্ষণ ব্যুরোও (বিএমইটি) রয়েছে। চলতি বছর (৩১ অক্টাবর পর্যন্ত) বিদেশে যাওয়া নারী শ্রমিকের সংখ্যা ৮৯ হাজার ৭৩৭ জন। এর মধ্যে কেবল সৌদি আরবেই গেছেন ৫৩ হাজার ৭৬২ জন, এটি মোট সংখ্যার ৫৯ দশমিক ৯১ শতাংশ। অন্যান্য দেশে যাওয়া নারী শ্রমিকের সংখ্যা যথাক্রমে আরব আমিরাতে দুই হাজার ১৪৩, কুয়েতে ৭১৮, ওমানে ১০ হাজার ৪৯৬, কাতারে দুই হাজার ৩৪১, লেবাননে এক হাজার ৪২৬, জর্দানে ১৬ হাজার ৪৯২, মালয়েশিয়ায় ১৭, সিঙ্গাপুরে ৯২, যুক্তরাজ্যে এক, হংকংয়ে ১৫০, সাইপ্রাসে ২০, ব্রুনেইয়ে ২০, মরিতাসে ৯৭৫ এবং অন্য দেশগুলোয় ১৮৫ জন।\n১৯৯১ থেকে গত ৩১ অক্টোবর পর্যন্ত বিদেশে যাওয়া নারী শ্রমিকের সংখ্যা আট লাখ ৮৭ হাজার ৪৩২ জন। এর মধ্যে কেবল সৌদি আরবেই গেছেন তিন লাখ ৩২ হাজার ২০৪ জন। অন্যান্য দেশে যাওয়া নারী শ্রমিকের সংখ্যা যথাক্রমে সংযুক্ত আরব আমিরাতে এক লাখ ৩০ হাজার ৫৭১, কুয়েতে ৯ হাজার ১৯, ওমানে ৮৬ হাজার ১৩২, কাতারে ৩২ হাজার ২৫৯, বাহরাইনে চার হাজার ২৯০, লেবাননে এক লাখ ছয় হাজার ৮৪০, জর্দানে এক লাখ ৫৫ হাজার ৪১১, লিবিয়ায় ৫৩১, মালয়েশিয়ায় ছয় হাজার ৬৩৮, সিঙ্গাপুরে এক হাজার ৩৯৭, যুক্তরাজ্যে ১৫৩, ইতালিতে ৪৬৪, হংকংয়ে এক হাজার ৭৭৬, পাকিস্তানে ৪০, সাইপ্রাসে ১৮১, ব্রুনেইয়ে ১৩৬, মৌরিতাসে ১৭ হাজার ৯২৩ এবং অন্য দেশগুলোয় এক হাজার ৪৬৭ জন।\nদুঃখের বিষয় শারীরিক, মানসিক ও যৌন নির্যাতনের শিকার হয়ে দেশে ফেরা নারীদের মধ্যে সৌদি থেকে ফেরত নারীর সংখ্যাও বেশি। প্রায় প্রতিমাসেই শারীরিক ও মানসিক নির্যাতনের শিকার হয়ে সৌদি আরব থেকে ফেরত আসছেন বাংলাদেশি নারী গৃহকর্মীরা। তাদের করা নির্যাতনের অভিযোগ আন্তর্জাতিক গণমাধ্যমেও উঠে আসছে। এতে বিব্রতকর পরিস্থিতির মুখোমুখি হচ্ছে দেশটি। কিন্তু হাস্যকর বিষয় হলো, এমন প্রেক্ষাপটে বাংলাদেশকে এসব অভিযোগ সুষ্ঠুভাবে সমাধান করতে বলেছে সৌদি সরকার। তা না হলে নারী গৃহকর্মী নিয়োগের ক্ষেত্রে সৌদি কর্তৃপক্ষ একতরফাভাবে কঠোর সিদ্ধান্ত নিতে বাধ্য হবে, এ কথা বলে দিয়েছে দেশটি। এতৎসত্ত্বেও আমাদের সরকার বলে আসছে, কোনোভাবেই নারী গৃহকর্মী পাঠানো বন্ধ করা হবে না এবং দেশটির নিয়োগকর্তারা নারী গৃহকর্মী নিতে আগ্রহী।\nসৌদি কর্তৃপক্ষ বলছে, নারী কর্মীদের পাঠানোর আগে আরবি ভাষা শিক্ষাসহ প্রয়োজনীয় প্রশিক্ষণের ব্যবস্থা করছে না বাংলাদেশ। সেটি হয়তো সত্য। কিন্তু এটিও সত্য, ওই দেশটিতেই আমাদের নারী শ্রমিকরা নিগৃহীত হচ্ছে বেশি। অদক্ষ-অযোগ্য নারী শ্রমিক পাঠিয়ে যদি বাংলাদেশ ভুল করেও থাকে, সেটির জন্য অবলা নারীদের নির্যাতন করা হবে কেন! কেন তাদের সসম্মানে স্বদেশে ফিরিয়ে দেওয়া হবে না?\nনির্ভরযোগ্য সূত্রমতে, দেশে ফিরে নারী কর্মীরা যেসব অভিযোগ করেন, সেগুলো যেমন সত্য, তেমনই নারী কর্মী নিয়োগের ব্যবস্থাপনায় ফিলিপাইন ও ইন্দোনেশিয়ার মতো দেশগুলোর ক্ষেত্রে অনেক পিছিয়ে আছে বাংলাদেশ। বাংলাদেশ দূতাবাসের শ্রম উইংয়ের কর্মকর্তাদের সংক্ষিপ্ত সময়ের নোটিসে একাধিকবার তলবও নাকি করেছে সৌদি আরবের শ্রম ও সমাজকল্যাণ মন্ত্রণালয়।\nসৌদি কর্তৃপক্ষ বলে আসছে, নারী কর্মীদের পাঠানোর আগে আরবি ভাষা শিক্ষাসহ প্রয়োজনীয় প্রশিক্ষণের ব্যবস্থা করছে না বাংলাদেশ। আবার দেশে ফিরে তারা নানা অভিযোগ করছেন। অথচ ফিলিপাইন, ইন্দোনেশিয়া, শ্রীলঙ্কাসহ অন্য দেশের নারী কর্মীরা এ রকম অভিযোগ করেন না। তারা সৌদি আরবের পরিবেশ ও কাজের সঙ্গে মানিয়ে নিয়েছেন, এমন দাবিও করেছে সৌদি কর্তৃপক্ষ।\nতবে সৌদি আরব সরকারের ওই দাবি সত্য নয়। সচেতন অনেকের আছে, নির্যাতনের অভিযোগে ইন্দোনেশিয়া ও ফিলিপাইন গৃহকর্মী পাঠানো বন্ধ করে দিলে ২০১৫ সালে বাংলাদেশের সঙ্গে চুক্তি করে সৌদি আরব। ওই বছর ২০ হাজার ৯৫২, ২০১৬ সালে ৬৮ হাজার ২৮৬, ২০১৭ সালে ৮৩ হাজার ৩৫৪, ২০১৮ সালে ৭৩ হাজার এবং চলতি বছরের ৩১ অক্টোবর পর্যন্ত ৫৩ হাজার ৭৬২ জন, অর্থাৎ মোট তিন লাখ ৬৭ নারী কর্মী গেছেন দেশটিতে।\nদুই বছরের চুক্তিতে যাওয়া নারী গৃহকর্মীরা মাসে বেতন পান সৌদি মুদ্রায় ৮০০ রিয়াল (প্রায় ১৭ হাজার টাকা)। গৃহকর্মীরা বিনা খরচে সৌদি আরবে যেতে পারেন। অবশ্য নিয়মিত বেতন না পাওয়া, নির্যাতনের শিকার হওয়াসহ বিভিন্ন কারণে সর্বমোট কতজন নারী শ্রমিক দেশে ফিরেছেন, সেটির পরিসংখ্যান কোথাও নেই। বেসরকারি বিভিন্ন সংস্থার তথ্যমতে, এ সংখ্যা ১০ হাজার ছাড়িয়ে যাবে।\nইন্দোনেশিয়া ও ফিলিপাইনসহ অন্যান্য দেশের নারী শ্রমিকরা সৌদি আরবের পরিবেশ ও কাজের সঙ্গে মানিয়ে নিয়েছেনÑসেটির কোনো ব্যাখ্যা দেয়নি সৌদি কর্তৃপক্ষ। বাংলাদেশের নারী শ্রমিকরা তা কেন পারছেন না, সেটি কি কখনও খতিয়ে দেখেছে আমাদের দূতাবাস।\nকয়েক দিন আগে সৌদি আরবে বাংলাদেশের রাষ্ট্রদূত গোলাম মসিহ বলেছেন, সৌদি আরবে বাংলাদেশি নারী কর্মী নির্যাতনের খবর সর্বাংশে সত্য নয়।\nরাষ্ট্রদূত না জানলেও সৌদি আরবে গৃহকর্মী হিসেবে কাজ করা আমাদের নারী শ্রমিকদের শারীরিক ও মানসিক নির্যাতনের শিকার হওয়ার কাহিনি সবার জানা। অত্যাচার সহ্য করতে না পেরে নিয়োগকর্তার বাসার দ্বিতীয় তলা থেকে লাফিয়ে পালিয়ে যাওয়ার চেষ্টা করেন এক নারী শ্রমিক। চেষ্টা সফল হয়নি, উল্টো হাত-পা ভেঙে দুই মাস ভর্তি ছিলেন রিয়াদের এক হাসপাতালে। এরপর তার ঠাঁই হয় বাংলাদেশ দূতাবাসের সেফহোমে (নিরাপদ আশ্রয়কেন্দ্র)। সেখান ছিলেন চার মাস। দুঃসহ স্মৃতি নিয়ে দেশে ফিরেছেন ওই নারী। দূতাবাসের আশ্রয়কেন্দ্রে কেন শত শত নারী শ্রমিক আশ্রয় নিতে বাধ্য হন, সেটি কি দূতাবাস কর্মকর্তাদের ভাবায় না? রাজধানীর শাহজালাল বিমানবন্দরে সৌদি থেকে ফেরত নারী কর্মীদের অভিব্যক্তিতে আতঙ্ক ও হতাশার ছাপ। শরীরে নির্যাতনের চিহ্ন। কে তাদের নির্যাতন করল, কে দেবে এর জবাব।\nবিদেশের বিমানবন্দরে নারী কর্মীদের পৌঁছিয়ে দেওয়াই যেন নিবন্ধিত জনশক্তি রফতানিকারক প্রতিষ্ঠানগুলোর কাজ। সৌদি আরবের নিয়োগকর্তার লোকজন বিমানবন্দর থেকে কর্মীদের নিয়ে যান। সৌদি আরবে নারী শ্রমিকদের যেসব বিড়ম্বনায় পড়তে হয়, সে বিষয়ে জনশক্তি রফতানিকারক প্রতিষ্ঠানগুলো কোনো ধারণা দেয় না, দূতাবাসও পাশে থাকে না। বিদেশ-বিভুঁইয়ে নারী শ্রমিকদের কোনো অভিভাবক নেই।\nআমাদের যেসব নারী কর্মী সৌদি আরবে যাচ্ছেন, তাদের যথাযথ প্রশিক্ষণ নেই, নেই দেশটির পরিস্থিতি সম্পর্কেও স্পষ্ট ধারণা। পবিত্র মক্কা-মদিনা থাকায় মুসলিম সম্প্রদায়ের কাছে দেশটির আলাদা সম্মান ও মর্যাদা আছে। অনেকে মনে করেন, সুযোগ পেলেই হজ পালন করা যাবে। কিন্তু দুই স্থানের অধিকর্তারা আমাদের ধর্মপ্রাণ নারীদের এ অনুভূতির প্রতি কতটা শ্রদ্ধাশীল?\nসৌদি আরব বাংলাদেশ থেকে আরও নারী কর্মী নিতে চায়। এটি আশাব্যঞ্জক। কিন্তু যে সমস্যাগুলো ঘুরেফিরে সামনে আসছে, সেগুলোর সমাধানে দেশটি কী ভূমিকা রাখছে? আমাদের দূতাবাসই বা কী করছে?\nজনশক্তি রফতানিকারকরদের দাবি, সামান্য সমস্যা হলেই আমাদের নারী কর্মীরা দেশে ফিরে আসেন। তারা শুধু ব্যবসাই বোঝেন। অসাধু এসব ব্যবসায়ী জানেন না, আমাদের নারী কর্মীরা শ্রম দিয়ে অর্থ উপার্জনের জন্য বিদেশ যান, সম্ভ্রম বিকানোর জন্য নয়। নির্যাতন প্রতিরোধে এ ব্যবসায়ীরা কি কোনো ব্যবস্থা নিয়েছেন?\nআমরা চাই, নিঃস্ব হয়ে দেশে ফেরা প্রবাসী নারীদের সহায়তা দিতে বাধ্য করতে হবে ওইসব প্রতিষ্ঠানকে। সেসব প্রতিষ্ঠান ওই নারীদের নানাভাবে প্রলোভন দিয়ে বিদেশ পাঠিয়েছে। এসব ক্ষেত্রে দায়ী এজেন্সির কাছ থেকে কেবল ক্ষতিপূরণ আদায়ই যথেষ্ট নয়, ব্যবসার অনুমোদন বাতিলসহ তাদের কাছ থেকে বড় অঙ্কের জরিমানা আদায় করার বিধানও রাখতে হবে।


মোদীকে চিঠি ইমরানের! কোন পথে দুদেশের সম্পর্কের উন্নতি, জানালেন ইচ্ছার কথা | Pakistan PM Imran Khan has written to PM Modi seeking resumption of dialogue - Bengali Oneindia\nমোদীকে চিঠি ইমরানের! কোন পথে দুদেশের সম্পর্কের উন্নতি, জানালেন ইচ্ছার কথা\n| Updated: Thu, Sep 20, 2018, 12:41 [IST]\nদুদেশের মধ্যে আলোচনা আবার শুরু করা হোক। প্রধানমন্ত্রী নরেন্দ্র মোদীকে চিঠি পাঠিয়ে এমনই আবেদন জানালেন পাকিস্তানের প্রধানমন্ত্রী ইমরান খান। আরও স্পষ্ট করে বলতে গেলে ইমরান খান ভারতের বিদেশমন্ত্রী সুষমা স্বরাজের সঙ্গে পাকিস্তানের শাহ মহম্মদ কুরেশির বৈঠক চেয়েছেন। এমাসের শেষের দিকে নিউ ইয়র্কে বৈঠকের প্রস্তাব দিয়েছেন তিনি।\nইমরান খানের সঙ্গে কথা হওয়ার সময় দুদেশের মধ্যে অর্থবহ এবং গঠনমূলক যোগাযোগের কথা বলেছিলেন নরেন্দ্র মোদী। নির্বাচনে জেতার পর ইমরান খান বলেছিলেন, ভারত যদি দুদেশের মধ্যে সম্পর্কের উন্নতিতে এক ধাপ এগোয়, তাহলে পাকিস্তান দু ধাপ এগোবে। এপরেই আনুষ্ঠানিকভাবে প্রথম আলোচনার প্রস্তাব এল পাকিস্তানের প্রধানমন্ত্রীর কাছ থেকে।\nগত কয়েক সপ্তাহ ধরে প্রশ্ন উঠছিল রাষ্ট্র সংঘের বৈঠকে যোগ দিতে গিয়ে সুষমা স্বরাজ এবং শাহ মহম্মদ কুরেশির বৈঠক হবে কিনা। সেদিক থেকে বলতে গেলে ইমরান খানের চিঠি দুদেশের মধ্যে সম্পর্কের ক্ষেত্রে এক উল্লেখযোগ্য পদক্ষেপ।\nসূত্রের খবর অনুযায়ী, ইমরান খান চিঠিতে দুদেশের মধ্যে ২০১৫-র ডিসেম্বরে যে দ্বিপাক্ষিক বৈঠক শুরু হয়েছিল, (কিন্তু পাঠানকোটে জঙ্গি হামলার জেরে বন্ধ হয়ে যায়। ) তাই আবার নতুন করে শুরু করার প্রস্তাব দিয়েছেন। সূত্রের খবর অনুযায়ী, ইমরান খান বলেছেন, ভারত ও পাকিস্তানের মধ্যে কাশ্মীর এবং জঙ্গি সংক্রান্ত বিভিন্ন বকেয়া সমস্যা আলোচনার মাধ্যমেই সমাধানের ওপর জোর দিয়েছেন।\n২০১৫-র ডিসেম্বরে সুষমা স্বরাজ ইসলামাবাদে হার্ট অফ এশিয়া কনফারেন্সে যোগ দিয়েছিলেন। এটাই সরকারি পর্যায়ে ভারতের সঙ্গে পাকিস্তানের শেষ যোগাযোগ ছিল।\nসেই সময় যুগ্ম ঘোষণায় বলা হয়েছিল, দুদেশের বিদেশ সচিবরা বৈঠকের মাধ্যমে শান্তি-নিরাপত্তা, জম্মু-কাশ্মীর, সিয়াচেন, স্যার ক্রিক-সহ বিভিন্ন সমস্যার সমাধানে কথা চালাবেন।\nপাকিস্তান জানিয়েছে শিখ ধর্মাবলম্বীদের কার্তারপুর সাহিব গুরুদুয়ারায় যাওয়ার অনুমতি দেবে। কিন্তু এবিষয়ে সরকারি পর্যায়ে কোনও প্রস্তাব এখনও আাসেনি।\nপাকিস্তানের প্রধানমন্ত্রী ইমরান খান এর আগে, কেরলের বন্যায় সাহায্যের প্রস্তাব দিয়েছিলেন।\nindia pakistan imran khan narendra modi peace dialogue ভারত পাকিস্তান ইমরান খান নরেন্দ্র মোদী শান্তি